title: USS Iowan tykkitornin räjähdys

text: Tulipalon sammuttaminen kesti 90 minuuttia jolloin tykkitornin alatasot päästettiin täyteen vettä. Ruumiiden löytöpaikkoja ei merkitty kunnolla vaan tehtiin pelkkä hätäinen piirros. Tornista tuoduista roskista ja tuhoutuneista laitteista ei tehty luetteloa ja niistä otettiin vain pari valokuvaa ennen kuin ne heitettiin laidan yli. Seuraavana päivänä ruumiit lennätettiin helikopterilla Roosevelt Roadsin tukikohtaan, josta ne tuotiin C-5 Galaxy-koneella Doverin lentotukikohtaan Delawareen. "Iowa" palasi 23. huhtikuuta kotisatamaansa Norfolkiin, jossa pidettyyn muistotilaisuuteen osallistuivat presidentti George H. W. Bush ja puolustusministeri Dick Cheney.


title: USS Iowan tykkitornin räjähdys

text: Kymmenen päivää onnettomuuden jälkeen erään uhrin sisar Kathy Kubicina kirjoitti aluksen kapteeni Fred Moosallylle kirjeen, jossa kertoi veljensä Clayton Hartwigin henkivakuutuksen edunsaajan olleen toinen merimies Kendall Truitt.


title: USS Iowan tykkitornin räjähdys

text: Luettuaan Kubicinan kirjeen amiraali Richard Milligan otti yhteyttä Naval Investigative Serviceen, joka tutki mahdollisuutta että Hartwig olisi joko murhattu tai lavastanut itsemurhansa räjähdysonnettomuudeksi.


title: USS Iowan tykkitornin räjähdys

text: Senaattorit Howard Metzenbaum ja John Glenn pyysivät senaatin puolustusvaliokuntaa järjestämään kuulemistilaisuuden Milliganin tutkimusraportista. Sam Nunnin johtama valiokunta käsitteli istunnossaan 16. marraskuuta 1989 itse onnettomuuden tutkinnan lisäksi muun muassa miehistön koulutusta.


title: USS Iowan tykkitornin räjähdys

text: Sandian tutkimus vahvisti laivaston raportissa esitetyn väitteen, että ruuti oli stabiilia ja sitä oltiin survottu liian kovaa.


title: USS Iowan tykkitornin räjähdys

text:
Hartwigin perheenjäsenet nostivat kanteen laivastoa vastaan henkisten vammojen aiheuttamisesta (inflicting emotional distress).
Moosally ja kolme muuta upseeria haastoivat "A Glimpse of Hell: The Explosion on the USS Iowa and Its Cover-Up" -kirjan kirjoittajan Charles C. Thompson II:in ja julkaisijan W.W. Norton & Co. Inc. oikeuteen kunnianloukkauksesta. Thompson ilmoitti seisovansa kirjansa takana. Asia sovittiin salassa julkisuudelta helmikuussa 2007.


title: Luettelo televisiosarjan Boardwalk Empire jaksoista

text: "Boardwalk Empire" on yhdysvaltalainen historiallinen draamasarja, jonka on luonut Terence Winter. Sarja sijoittuu 1920-luvun Yhdysvaltoihin, jolloin maassa vallitsi kieltolaki.


title: Flanderin ympäriajo 2011

text: Flanderin ympäriajo 2011 oli 95. maantiepyöräilyn Flanderin ympäriajo. Se järjestettiin 256 kilometrin reitillä Brüggestä Meerbekeen 3. huhtikuuta 2011. Nick Nuyens voitti kilpailun kukistettuaan loppukirissä Sylvain Chavanelin ja Fabian Cancellaran.


title: Flanderin ympäriajo 2011

text:
Lähde: Cyclingnews
Kilpailureitillä olivat mukana seuraavat 18 nousua:
Kilpailussa olivat mukana seuraavat joukkueet: Ag2r-La Mondiale, Astana Team, BMC Racing Team, Cofidis, Team Europcar, Euskaltel-Euskadi, FDJ, Garmin-Cervélo, Team HTC-High Road, Katjuša, Lampre-ISD, Landbouwkrediet, Team Leopard-Trek, Liquigas-Cannondale, Team Movistar, Omega Pharma-Lotto, Quick Step, Rabobank, Team RadioShack, Team Saxo Bank-Sungard, Skil-Shimano, Team Sky, Topsport Vlaanderen - Mercator, Vacansoleil-DCM, Veranda's Willems - Accent


title: Sengoku Basara

text: Sengoku Basara on Capcomin kehittämä ja julkaisema videopelisarja, jonka ympärille on luotu laajasti oheismateriaalia, kuten kaksi animesarjaa sekä elokuva. Sarjan tarina perustuu löyhästi Sengoku-kauden Japanin henkilöihin ja tapahtumiin.


title: Arcada-säätiö

text: Arcada-säätiö () ylläpitää Helsingissä sijaitsevaa ruotsinkielistä Arcada-ammattikorkeakoulua.Hallituksen nimittää vuosittain hallintoneuvosto. Siihen kuuluu vähintään viisi ja enintään yksitoista jäsentä. Hallitus kokoontuu kuukausittain.Hallintoneuvostossa on 20–30 jäsentä, jotka valitaan kolmivuotiselle kaudelle. Neuvosto kokoontuu vuosittain päättämään hallituksesta. Sen jäsenyydestä ei makseta korvausta.


title: Taipein metro

text: Taipein metro (Taipei Rapid Transit System, yleisesti MRT) on metrojärjestelmä Taipeissa, Taiwanissa. Metrojärjestelmä koostuu 89 asemasta, raiteiden yhteispituus on 101,9 kilometriä. Metroa käytti 1,5 miljoonaa matkustajaa päivittäin helmikuussa 2011. Järjestelmää operoi Taipei Rapid Transit Corporation (TRTC). Taipein metro oli Taiwanin ensimmäinen metrojärjestelmä, se avattiin vuonna 1996.


title: Melville (Saskatchewan)

text: Melville on kaupunki Kanadassa, Saskatchewanin provinssissa. Kaupunki sijaitsee itäisessä Saskatchewanissa, noin 144 kilometriä itään provinssin pääkaupungista, Reginasta, 43 kilometriä lounaaseen Yorktonista ja 97 kilometriä länteen Manitoban rajalta. Melvillen väkiluku oli 4 149 asuksta vuonna 2006. Kaupungin väkiluku on ollut laskussa viimeisten vuosien aikana, vuonna 1996 kaupungissa oli vielä 4 646 asukasta ja vuonna 2001 enää 4 453 asukasta.


title: Melville (Saskatchewan)

text: Kaupunki on nimetty Grand Trunk Pacific Railwayn johtaja Charles Melville Haysin mukaan.


title: Melville (Saskatchewan)

text: Kaupunki sai alkunsa 1900-luvun alussa, kun Grand Trunk Pacific Railwayn rakensi mantereen ylittävän rautatiensä nykyisen Melvillen kaupungin läpi ja perusti sinne tukikohdan, joka oli toinen Winnipegin länsipuolella. Rautatieyhtiö hankki nykyisen kaupungin alueen haltuunsa 1906, ja seuraavana vuonna ensimmäiset asukkaat saapuivat. Rautatien rakennustyöt saatiin päätökseen vuonna 1908 ja Melville nimettiin rautatieyhtiön johtajan Charles Melville Haysin mukaan. Vuonna 1909 kylän asukasluku oli jo tuhat asukasta, ja siitä tuli kaupunki (town). Melvillen väkiluku jatkoi voimakasta kasvuaan lähinnä rautatien ja alueen maatalouden ansiosta.


title: Melville (Saskatchewan)

text: Nykyisin kaupungin läpi johtavan rautatien omistaa Canadian National Railway, joka hoitaa tavaraliikennettä radalla. VIA Railin The Canadian matkustajajuna pysähtyy Melvillen rautatieasemalla kolme kertaa viikossa.


title: Blow by Blow

text: Blow by Blow on Jeff Beckin jazz- ja funkvaikutteinen studioalbumi vuodelta 1975. Levy on CBS, Inc:n julkaisu ja levy-yhtiö on Epic Records. Alkuperäisen LP-levyn luettelotunnus on Epic EPC 69117.


title: Blow by Blow

text: Levy on käytännössä instrumentaalilevy. Vain kappaleilla "She's a Woman" ja "Thelonius" kuullaan laulun kaltaisia osuuksia, jotka on luotu kitaran ja talk box - efektilaitteen avulla. Beck oli ollut mukana Stevie Wonderin vuoden 1972 korkeatasoisella Talking Book -albumilla, ja tällä levyllä Wonder-vaikutteita on havaittavissa muuallakin kuin tämän sävellyksillä "Cause We've Ended as Lovers" ja "Thelonius". Beckin entisistä soittokumppaneista mukana on säilynyt kosketinsoittaja Max Middleton.


title: Blow by Blow

text: Tuottajana ja jousiorkesterisovitusten tekijänä on toiminut Beatlesienkin yhteydestä tuttu George Martin ja kyseessä on Equator-tuotanto.


title: Blow by Blow

text: Albumi on äänitetty Lontoossa AIR-studioilla. Äänittäjänä on ollut Denim Bridges.


title: Blow by Blow

text: Levykannen on suunnitellut John Berg ja kansitaiteilija on John Collier. Levykannen kääntöpuolella on etukannen kuvaa vastaava valokuva.


title: Blow by Blow

text: Levy on julkaistu uudelleen CD-muodossa sarjassa 5xCD Original Album Classics. Julkaisija on Sony BMG Music Entertainment, vuosi 2008 ja luettelotunnus Epic 88697302772. Ko. sarjassa Beckin albumit on julkaistu remasteroimattomina ja alkuperäisillä kansikuvilla.


title: Blow by Blow

text: Sivu 1Sivu 2Beck on omistanut kappaleen "Cause We've Ended as Lovers" Roy Buchananille ja kiittää sen osalta Stevietä.Kappaleilla "Scatterbrain" ja "Diamond Dust" on kuultavissa jousisoittimia, joiden sovituksesta on vastannut George Martin. Jälkimmäinen ja Wonderin kaunis "Cause We've Ended as Lovers" ovat albumin rauhallisimmat kappaleet.


title: Blow by Blow

text: Albumin aikalaisarvio oli Musa-lehden numerossa 4/1975. Antti Suvanto toteaa siinä:


title: Metsästäjän eettiset ohjeet

text: Metsästäjän eettiset ohjeet on Metsästäjäin keskusliiton laatima kahdeksankohtainen ohje metsästäjille, joka sisältää metsästäjäsäännöt ja hyvät metsästystavat. Ohjeiden tarkoituksena on rakentaa ja ylläpitää metsästäjien yhteistä arvopohjaa. Ohjeiden avustuksella yksittäinen metsästäjä voi pohtia harrastuksensa arvoja, tavoitteita ja sisäistää niitä automaattisiksi toimintatavoiksi. Eettiset ohjeet korostavat riistaeläinten, luonnon ja muiden ihmisten kunnioittamista sekä oikeudenmukaisuutta. Nykyisiä eettisiä ohjeita edelsivät 12 kohtainen vuonna 1975 käskymuotoon laadittu "Yleiset metsästyssäännöt" ja vuonna 1999 "Hyvät metsästystavat".


title: Metsästäjän eettiset ohjeet

text:
Eettisesti hyväksyttävä metsästys sisältää seuraavat vaiheet:
Metsästäjän tulee kunnioittaa luontoa ja riistaa sekä vaalia suomalaista metsätyskulttuuria ja vanhoja eränkäyntiperinteitä. Metsästäjän tulee olla aina avoin metsästyksen puolestapuhuja ja muistaa aina edustavansa kaikkia metsästäjiä.


title: Metsästäjän eettiset ohjeet

text: Metsästäjän tulee aina metsästää kestävän periaatteiden mukaisesti, jolla tarkoitetaan pelkän metsätyksen lisäksi osallistumista riistakantojen arviointeihin ja sovittaa metsästys niiden sallimiin määriin. Metsästää valikoiden ja harkiten.


title: Metsästäjän eettiset ohjeet

text: Kaikki riistateläimet ovat samanarvoisia. Eläin tulee tunnistaa riistaeläimeksi ja ampua vain varmoilta etäisyyksiltä. Riistalle ei saa aiheuttaa tarpeetonta kärsimystä. Haavoittuneita ja loukkaantuneita eläimiä ei saa jättää luontoon, vaan ne pitää löytää ja ottaa talteen. Saalista on kunnioitettava ja käsiteltävä arvostaen.


title: Metsästäjän eettiset ohjeet

text: Metsästäjän tulee opiskella ja kehittää riistan ja luonnon tuntemustaan sekä kehittää lajituntemustaan ja ampumataitoaan.


title: Metsästäjän eettiset ohjeet

text: Asetta on aina käsiteltävä ikään kuin se olisi ladattu. Metsästäjän on aina oltaa selvillä muiden metsästäjien ja koiran sijainnista, enenkuin hän voi ampua. Aseella saa ampua vain turvallista taustaa vasten. Metsäsäjän on huomioitava asutus ja liikenne.


title: Metsästäjän eettiset ohjeet

text: Metsäsäjän on keskusteltava ja neuvoteltava maanomistajan kanssa metsästyksestä ja riistanhoidosta.


title: Metsästäjän eettiset ohjeet

text: Metsästäjän on muistettava ettei ole ainoa luonnonkäyttäjä. Hänen on oltava ystävällinen ja ymmärtäväinen muita luonnossa liikkujia kohtaan. Muiden ihmisten on koettava olonsa turvalliseksi.


title: Metsästäjän eettiset ohjeet

text: Metsästäjän on kunnioitettava muiden oikeutta metsästykseen. Reilu metsästyskaveri ei rehentele saaliillaan, eikä kadehdi muiden saaliita. Hänen tulee tehdä yhteistyötä lähialueen muiden metsästäjien kanssa ja olla reilu yhteistyössä. Lisäksi hänen on käyttäydyttävä niin kuin toivoisi muiden käyttäytyvän itseään kohtaan.


title: Baumanets

text: Baumanets on venäläinen mikrosatelliittien perhe. Ne on kehittänyt moskovalainen yliopisto, Bauman-instituutti.


title: Baumanets

text: Baumanets 1 oli mikrosatelliitti, jonka kehittivät NPO Mashinostroyeniya ja Moskovan teknillisen valtionyliopiston Bauman instituutti. Satelliitin rahoitti Venäjän avaruusjärjestö. Satelliitti tuhoutui vuonna 2006 tehdyssä Dnepr-1-kantoraketin epäonnistuneessa laukaisussa.


title: Baumanets

text: Baumanets 2 on toukokuussa 2011 avaruuteen toimitetteva mikrosatelliitti. Se ei ole kopio Baumanets 1-satelliitista vaan kokonaan uutta suunnittelua.


title: Baumanets

text: Baumanets-2 on kuusikulmainen satelliitti, jonka halkaisija on 460 mm ja korkeus 530 mm. Satelliitin kaukokartoituskameran resoluutio on 30 metriä. Satelliitti on kokonaan Bauman-instituutin opiskelijoiden suunnittelema ja rakentama. Sen säteilymittalaite on ranskalaisen Montpellier-2-yliopiston toteuttama.


title: Energiaravintoaine

text: Energiaravintoaineet antavat ihmiselimistölle päivittäiseen toimintaan tarvittavaa energiaa. Pääenergiaravintoaineita ovat hiilihydraatit, rasvat, valkuaisaineet (proteiinit) ja alkoholi (etanoli). Ruoan energiasisältö määräytyy sen sisältämien energiaravintoaineiden tyyppien ja niiden määrän mukaan.


title: Energiaravintoaine

text: Ihminen tarvitsee energiaa päivittäin kaikkiin elintoimintoihin, kuten aineenvaihduntaan, ruumiinlämmön ylläpitämiseen ja liikkumiseen. Osa energiaravintoaineista menee kuitenkin energian tuoton sijaan kehon rakenteiden ylläpitoon: esimerkiksi aminohapoista valta-osa menee lihasten, muiden kudosten ja entsyymien proteiinien tuottoon. Keho käyttää ravintoaineita myös kasvuun ja tilanne on tämä erityisesti lapsilla.


title: Energiaravintoaine

text: Ihmissoluissa energiaa tuotetaan energiaravintoaineista hapettamalla näitä aineita solujen mitokondrioissa. Tätä voidaan kuvainnollisesti verrata vaikkapa puun palamiseen, jossa puu hiiltyy hapen avulla palamattomiksi aineiksi vapauttaen samalla energiaa lämpönä ja valona. Mitokondrioissa energia säilötään ATP:ksi, jota voidaan käyttää tuomaan energiaa esimerkiksi entsyymireaktioihin, joissa ATP yleensä hajoaa ADP:ksi.


title: Energiaravintoaine

text: Keskeisiä ihmissolujen energiaravintoaineita pilkkovia aineenvaihduntareittejä ovat aminohappojen ureakierto, rasvahappojen beetaoksidaatio ja hiilihydraattien glykolyysi. Jotkin näissä muodostuvat aineet, kuten asetyylikoentsyymi-A, siirtyvät sitruunahappokiertoon, jossa ne hapettuvat hiilidioksidiksi ja vedeksi kemiallista energiaa vapauttaen. Tämä energia käytetään ylläpitämään happamuuseroja mitokondriokalvojen eri puolilla. Näiden erojen avulla ATP-syntaasit tuottavat ATP:tä.


title: Energiaravintoaine

text: Ylimääräinen energiaravintoaineiden energia varastoituu lihomista aiheuttaen rasvaksi rasvasoluihin. Tärkkelyksen ja muiden hiilihydraattien glukoosi kuitenkin varastoituu ensisijaisesti glykogeeniksi. Useat muutkin hiilihydraatit, kuten fruktoosi ja sorbitoli, varastoituvat pääsääntöisesti myös glykogeeniksi muunnuttuaan ensin glukoosiksi. Maksaan ihmisillä glukoosia mahtuu glykogeeninä noin 100 g ja luurankolihaksiin 350–700 g kehon lihasmassasta riippuen. Vasta näiden täytyttyä glukoosi alkaa runsaammassa määrin muuttua rasvaksi.


title: Energiaravintoaine

text: Paastossa ihmiskeho kuluttaa enintään muutamassa päivässä glykogeenin loppuun ja alkaa sitten kuluttamaan runsaammin kehon rasvaa. Normaalipainoinen ihminen kuluttaa noin 7 viikossa 12 kg painoisen rasvakudoksensa lähes loppuun, olettaen että hän juo vettä nestehukkakuoleman estämiseksi. Tämän jälkeen keho alkaa kuluttamaan nopeasti energiaksi muun muassa lihasten proteiineissa olevia aminohappoja, joita normipainoisella on kehossa noin 12 kg edestä. Kun kehon aminohappojen massasta on suunnilleen viikossa kulunut noin puolet, henkilö kuolee viimeistään energiaravintoaineiden puutokseen ellei ole tätä ennen kuollut vitamiinien tai hivenaineiden puutoksiin. Loppuja aminohapoista tarvitaan välttämättömiin elintoimintoihin, kuten kehon entsyymien valmistukseen.


title: Energiaravintoaine

text: Perusaineenvaihdunnassa kuluneesta energiasta maksa kuluttaa noin 27 %, aivot 19 %, luurankolihakset 18 %, munuaiset 10 %, sydän 7 % ja loput 19 % menee muille elimille.


title: Energiaravintoaine

text: * Ravintoaineryhmien arvot ovat Euroopan Unionin sisällä tiettyhin olettamuksiin perustuvia standardisoituja arvoja, joista osa on olettamuksien pohjalta pyöristettyjä arvoja ja/tai keskiarvoja. Yksittäisten ravintoaineiden energiatiheydet (esim. sorbitoli) voivat poiketa ravintoaineryhmän standardisoidusta keskiarvosta (esim. polyolit, joihin sorbitoli kuuluu). Taulukon kJ/g tai kcal/g arvot ovat toistensa pyöristyksiä lähteessä ilmoitetusta arvosta toisena näistä yksiköistä.


title: Energiaravintoaine

text: Pakkauksissa käytettyjä ravintoaineiden standardisoituja energiatiheyksiä on kritisoitu, sillä niiden pohjalta todellinen energian saanti ravinnosta voidaan arvioida hyvin väärin. Ravinnon todellinen energiapitoisuus riippuu hyvin monesta tekijästä, kuten ruokavalion kokonaiskoostumuksesta. Esimerkiksi kuitupitoinen ruokavalio voi laskea yksittäisten ruokien todellista energiatiheyttä suhteessa vähäkuituiseen ruokavalioon. Lisäksi suoliston bakteerit kykenevät aikaa myöten sopeutumaan ruokavalion pitkäaikaisiin muutoksiin, jolloin niiden kyky vapauttaa ravinnosta energiaa kehon käyttöön muuttuu. Myös yksittäiset ruokavalion tekijät, kuten jotkin makeutusaineet, voivat suosia ravintoaineita tehokkaammin vapauttavien suoliston bakteerien kasvua. Lisäksi keho käyttää eri ravintoaineita eri tavoin ja esimerkiksi aminohappoja keho käyttää ensisijaisesti proteiinien rakentamiseen energian tuoton sijaan. Kehon perustason aineenvaihdunta paitsi vaihtelee henkilöstä toiseen, myös tavallisesti hidastuu henkilön laihtuessa tai vanhentuessa.


title: Energiaravintoaine

text: Energiaravintoaineiden tarve on yksilöllistä ja keskimääräiset suositukset eivät välttämättä sovi erityisryhmille, kuten raskaille tai imettäville naisille. Keskimäärin ihminen tarvitsee energiaa kuitenkin noin 2 000–2 600 kilokaloria (kcal) päivässä.


title: Energiaravintoaine

text:
2014 Suomen ravitsemussuositusten mukaan energiaravintoaineiden päiväsaannista 45–60 % tulisi koostua imeytyvistä hiilihydraateista, 10–20 % valkuaisaineista (proteiineista) ja 25–40 % rasvoista, joista alle 10 % tyydyttyneistä rasvoista, 10–20 % kertatyydyttymättömistä ja 5–10 % monityydyttymättömistä. Rasvat ovat triglyserideinä ilmaistu, eivätkä esimerkiksi vapaina rasvahappoina.
* Paino vastaa painoindeksiä 23 ja perustuu pohjoismaisen väestön keskipainoihin.


title: Finland Tennis Club

text: Smash Center (aiemmin, vuoteen 2017 saakka Finland Tennis Club) on Helsingin Myllypurossa sijaitseva mailapelikeskus. Smash Centerissä on tennikselle 12 sisäkentää, joista kuusi on sisähallissa, kolme vuonna 2011 valmistuneessa Kolo Areenassa ja kolme vuonna 2017 valmistuneessa Janushallissa. Lisäksi kesäisin on käytössä yksi perinteinen ulkomassakenttä ja yksi SmashCourt-keinomassakenttä. Sulkapalloa voi pelata 12 kentällä ja squashia kahdella kentällä. Lisäksi padelia voi pelata kahdella sisä- ja kahdella ulkokentällä. Edellä mainittujen lisäksi voi keskuksessa pelata myös pöytätennistä ja pickleballia. Muuta toimintaa hallissa on mailapelipelaajien käyttöön suunniteltu kuntosali, kokoustila, ravintola Breadstick n.o 4, sekä pelivarusteiden Pro Shop.


title: Finland Tennis Club

text: Smash-tennis harjoittaa Smash Centerissä valmennustoimintaansa. Sulkapallossa toimii Smash-Tenniksen alajaosto Smash-Sulkis & Racketlon ja padelissa Smash-Padel. Lisäksi hallissa toimii Hyvä Hieronta -hierojapalvelu.


title: Finland Tennis Club

text: Smash Centerissä järjestetään valmennuksen lisäksi kansallisia- ja sisäisiä kilpailuita sekä muita tapahtumia. Toimitusjohtajana (2018) toimii Tapio Totro.


title: Latin Lace

text: Latin Lace on brittiläis-yhdysvaltalaisen pianisti George Shearingin johtaman kvintetin latinalaisamerikkalaisia rytmejä, mm. mamboa sisältävä studioalbumi vuodelta 1958. Kappaleet ovat instrumentaaliesityksiä. Levy-yhtiö on Capitol Records, jolla on ollut tehtaat Philadelphian Scrantonissa ja Kalifornian Los Angelesissa. Tuottaja on Dave Cavanaugh. Levykannen takapuolella olevan piirroksen tanssivasta naisesta ja häntä säestävistä rumpaleista on tehnyt Ramón Olivera. Kansikuvassa esitetyn huoneen seinillä olevat julisteet viittaavat Espanjan härkätaisteluihin.


title: Latin Lace

text: Kansitekstin mukaan albumilla olevat melodiat vaihtelevat siestan laiskoista rytmeistä Amazon-joen myllerrykseen.


title: Latin Lace

text: Sivu 1Sivu 2Kappaleen A3 nimi on myös muodossa "Tu mi delirio" ja B6 muodossa "Mambo No. 2".


title: Ucar

text: Ucar () on kaupunki Azerbaidžanissa. Se sijaitsee maan keskiosan tasankoseudulla 234 kilometriä Bakusta länteen. Kaupunki on Ucarin piirin keskus. Sen kautta kulkee Bakusta Tbilisiin johtava rautatie ja M4-valtatie. Asukkaita on 17 000 henkeä (vuonna 2010).


title: Ucar

text: Kaupunki on perustettu vuonna 1941. Siellä on elintarvike- ja rakennustarviketeollisuutta sekä maataloustuotteiden jalostusta.


title: Wilma Schlizewski

text: Wilma Schlizewski (alun perin Hannele Laine, s. 6. toukokuuta 1958 Kuusankoski) ennen vuotta 2001 nimellä Hantta Krause suomalainen tatuointitaiteilija ja entinen televisiojuontaja. Schlizewski-nimi on peräisin puolalaissyntyiseltä isoäidiltä Martalta.


title: Wilma Schlizewski

text: Schlizewski syntyi rakennusmestarin ja ateljeeompelijattaren ainoaksi lapseksi. Hän pääsi vuonna 1977 copywriter-harjoittelijaksi mainostoimisto SEK:iin. Hän perusti 1987 oman mainostoimiston nimeltä Hurja-Hanna Oy. Inky Queen tatuointistudion hän perusti Helsinkiin vuonna 1987 ja Tallinnaan 2016. Sittemmin hän on hankkinut myös asunnon Tallinnasta.


title: Wilma Schlizewski

text: Schlizewski esiintyi 1980-luvun puolivälissä sekä Yleisradion että MTV3:n tv-ohjelmissa. Hän juonsi 1984–1985 muun muassa Yleisradion "Viikonlopputelevisiota".


title: Wilma Schlizewski

text: Schlizewski julkaisi vuonna 1986 nimellä Hantta Krause singlen ”Flirttailemaan/Tosi nainen” (Megafon meg 008) ja 1988 gonzo-tyylisen matkakirjan "Maailma on minun". Hän toimi vuonna 1991 lyhyen aikaa Setan Z-lehden päätoimittajana. Vuonna 1998 Schlizewski ohjasi yhdessä Paul Richterin kanssa pitkän eroottisen elokuvan "The Secret Diary of Veronica".


title: Wilma Schlizewski

text: Schlizewski oli Helsingin kaupunginvaltuuston ja kulttuurilautakunnan jäsen 1989–1992 kokoomuksen edustajana. Schlizewski oli 2008–2011 FCF Pro Wrestling Helsinki Fight Clubin toimitusjohtaja.


title: Wilma Schlizewski

text: Vuonna 2013 hän osallistui tositv-ohjelmaan Diili ja vuonna 2016 yhdessä aviomiehensä Olli Väätäisen kanssa Elämä pelissä -ohjelmaan. Lisäksi hänet muistetaan myös tv-ohjelmista Karavaanarit ja Riemuloma Kanarialla.


title: Wilma Schlizewski

text: Muusikko Jokke Seppälän kanssa Schlizewski seurusteli 1970-luvun lopussa. Hannele Laine -nimisenä Schlizewski solmi lyhyeksi jääneen avioliiton 1980-luvun alkupuolella malli Johan Krausen kanssa. Hantta Krause -nimisenä hän seurusteli 1980-luvulla lävistystaiteilija Yazkan kanssa, joka juonsi MTV3-kanavan "Amatsonia"-tv-ohjelmaa 1995–1996. Schlizewskillä on kaksi tytärtä Ida (s. 1990) ja Ada (s. 1992) avoliitosta malli ja valokuvaaja Jukka Mykkäsen kanssa 1986–1998. Schlizewski oli naimisissa 2008–2010 Robin Schlizewskin kanssa. Wilma Schlizewski solmi avioliiton vuonna 2012 kehonrakentaja ja personal trainer Olli Väätäisen kanssa, he erosivat vuonna 2017.


title: Kürdəmir

text: Kürdəmir () on kaupunki Azerbaidžanissa. Se sijaitsee maan keskiosan tasankoseudulla 189 kilometriä Bakusta länteen. Kaupunki on Kürdəmirin piirin keskus. Sen kautta kulkee Bakun ja Tbilisin välinen rautatie sekä M4-valtatie. Asukkaita on 19 100 henkeä (vuonna 2010).


title: Kürdəmir

text: Kürdəmiristä tuli kaupunki vuonna 1938. Se on maatalousalueen keskus, jossa on elintarvike- ja jalostusteollisuutta.


title: Elokuu (täsmennyssivu)

text: Elokuu voi tarkoittaa ainakin seuraavia:


title: Äntligen vår

text: Äntligen vår on ruotsalaisen laulaja-lauluntekijä Thore Skogmanin singlejulkaisu vuodelta 1973. Levyllä häntä säestää Håkan Elmquistin orkesteri. Levymerkki on Karusell.


title: Äntligen vår

text: Kappaleet kirjoittanut Thore Skogman.


title: Björn Leukemans

text: Björn Leukemans (s. 1. heinäkuuta 1977 Deurne) on belgialainen maantiepyöräilijä, joka on menestynyt pääasiassa yhden päivän kilpailuissa.


title: Björn Leukemans

text: Leukemans aloitti ammattilaisuransa Vlaanderen-joukkueessa 2000–2001. Seuraavat kaksi kautta hän edusti Palmans-Collstrop-tallia ja 2004 MrBookmaker.com-Palmans-joukkuetta. Vuosina 2005–2007 hän kilpaili belgialaisessa Davitamon-Lotto/Predictor-Lotto-tallissa.


title: Björn Leukemans

text: Leukemans jäi kilpailun ulkopuolisessa dopingtestissä kiinni liian korkeista testosteroniarvoista syyskuussa 2007. Hän vakuutti syyttömyyttään, ja ilmoitti testosteroniarvojensa olevan luontaisesti korkeat. Lisäksi hän sanoi harrastaneensa seksiä testiryhmän saapuessa. Myöhemmin hän sanoi syyn testitulokseen olleen Predictor-Lotto-tallin lääkärin määräämässä lääkkeessä. Leukemans sai alun perin kahden vuoden kilpailukiellon, mutta Belgian valtioneuvosto kumosi kilpailukiellon toukokuussa 2008, ja määräsi uuden tutkinnan aloitettavaksi. Hän osallistui kilpailuihin jo samalla kaudella.


title: Björn Leukemans

text: Vuosina 2009–2013 hän edusti Vacansoleil-DCM-joukkuetta ja viimeisillä ammattilaiskausillaan 2014–2015 Wanty - Groupe Gobert -tallia.


title: Björn Leukemans

text: Lähteet: Cyclingbase, Cycling Archives


title: Hacıqabul

text: Hacıqabul on kaupunki Azerbaidžanissa. Se sijaitsee maan keskiosan tasankoseudulla 113 kilometriä Bakusta lounaaseen. Kaupunki on Hacıqabulin piirin keskus. Sen kautta kulkee Bakun ja Tbilisin välinen rautatie sekä M4-valtatie. Asukkaita on 25 300 henkeä (vuonna 2010).


title: Hacıqabul

text: Kaupunki on perustettu vuonna 1938. Aikaisemmin sen nimenä oli "Qazı-Məmməd" (ven. Кази-Магомед, "Kazi-Magomed") dagestanilaissyntyisen bolševikkivallankumouksellisen Kazi Magomed Agasijevin mukaan. Hacıqabul on maatalousalueen keskus, jossa on rautatieliikenteen yrityksiä ja kalatehdas. Ainoa nähtävyys on ”maurilaistyylinen” rautatieasema.


title: 44 Nysa

text: 44 Nysa on suuri ja poikkeuksellisen kirkas päävyöhykkeen asteroidi. Sen löysi Hermann Goldschmidt 27. toukokuuta 1857. Asteroidin tyyppi on harvinainen E, ja se on mahdollisesti suurin tunnettu kyseisen tyypin asteroidi. Asteroidi nimettiin Nysan, kreikkalaisen mytologian hahmon, mukaan.


title: Sabirabad

text: Sabirabad () on kaupunki Azerbaidžanissa. Se sijaitsee Araks- ja Kurajoen yhtymäkohdassa 170 kilometriä Bakusta lounaaseen. Kaupunki on Sabirabadin piirin keskus. Asukkaita on 30 600 henkeä (vuonna 2010).


title: Sabirabad

text: Paikkakunta on saanut alkunsa ukrainalaisten siirtolaisten vuonna 1887 perustamasta "Petropavlovkan" kylästä. Vuonna 1930 siitä tuli piirikeskus ja vuonna 1931 se sai runoilija Sabirin mukaan nimen "Sabirabad". Vuonna 1935 Sabirabadista tuli kaupunkimainen taajama ja vuonna 1959 kaupunki. Se on maatalousalueen keskus, jossa on lähinnä elintarvike- ja jalostusteollisuutta.


title: Fort Lauderdale Strikers (2011)

text: Fort Lauderdale Strikers on yhdysvaltalainen jalkapalloseura, jonka joukkue pelaa Yhdysvaltain ja Kanadan toiseksi korkeimmalla sarjatasolla North American Soccer Leaguessa. Seuran kotipaikka on Floridan Fort Lauderdale.


title: Fort Lauderdale Strikers (2011)

text: Seura perustettiin vuonna 2005 ja tunnettiin kauteen 2010 asti nimellä Miami FC. Seuran kotistadionina toimi kausina 2006–2008 Tropical Park Stadium Olympia Heightsissa lähellä Miamia. Kaudella 2009 seura jakoi ottelut Miamin FIU Stadiumin ja noin 40 kilometriä pohjoisempana sijaitsevan Fort Lauderdalen Lockhart Stadiumin kesken, ja kaudella 2010 muutosta Fort Lauderdaleen tuli pysyvä. Kaudeksi 2011 myös nimi muutettiin Fort Lauderdale Strikersiksi, jolla on pitkät perinteet Etelä-Floridan alueella. Samanniminen seura pelasi vuosina 1977–1983 alkuperäisessä North American Soccer Leaguessa.


title: Fort Lauderdale Strikers (2011)

text: Miami FC:n ja Strikersin joukkue on pelannut kausina 2006–2009 USL First Divisionissä, kaudella 2010 väliaikaisessa USSF D2 Pro Leaguessa ja kaudesta 2011 alkaen NASL:ssä. Paras saavutus on esikoiskaudelta, jolloin joukkue sijoittui runkosarjan viidenneksi ja pääsi toistaiseksi ainoan kerran pudotuspeleihin.


title: Fort Lauderdale Strikers (2011)

text: Seuran omistaa Traffic Sports USA, joka on brasilialaisen urheilumarkkinointiyrityksen Traffic Groupin tytäryhtiö. Tätä kautta seuraa on edustanut tunnettuja brasilialaisia jalkapalloilijoita, kuten vuoden 1994 maailmanmestarit Romário ja Zinho.


title: Daniel Pavlov

text: Daniel Pavlov (; s. 6. marraskuuta 1967 Tšerven Bryag) on bulgarialainen jousiampuja. Hän edustaa seuratasolla Tsenter Sofiaa. Pavlov on ollut FITA:n ranking-listalla parhaimmillaan sijalla 83. Tämä tapahtui huhtikuussa 2008.


title: Daniel Pavlov

text: Pavlov osallistui Pekingin olympialaisiin 2008, joissa hän oli ranking-kierroksen jälkeen 59. ja sai ensimmäisellä pudotuskierroksella vastaan venäläisen Balžinima Tsyrempilovin. Pavlov hävisi Tsyrempiloville pistein 112–102 ja sai kisoista jaetun sijoituksen 52.


title: Daniel Pavlov

text: Pavlov on naimisissa ja hänellä on kaksi lasta.


title: From Fear to Eternity

text: From Fear to Eternity: The Best of 1990–2010 on englantilaisen heavy metal -yhtye Iron Maidenin kokoelma-albumi. Se sisältää kappaleita vuonna 1990 ilmestyneestä "No Prayer for the Dying" -albumista vuonna 2010 ilmestyneeseen "The Final Frontieriin" asti. Samalla levy kokoaa yhtyeen hitit kahdeksi kokoelma-albumiksi vuonna 2008 ilmestyneen "Somewhere Back in Timen" kanssa, joka sisälsi yhtyeen suurimmat hitit vuodesta 1980 vuoteen 1988 asti. "From Fear to Eternity" sisältää kaksi levyä, ja se kestää yhteensä yli 2 tuntia.


title: From Fear to Eternity

text: Kokoelman kansikuva sisältää viittauksia yhtyeen studioalbumeihin "No Prayer for the Dyingista" lähtien.


title: Marcel Bitsch

text: Marcel Bitsch (29. joulukuuta 1921 Pariisi – 21. syyskuuta 2011 Pariisi) oli ranskalainen säveltäjä. Hän opiskeli vuodesta 1939 Pariisin konservatoriossa opettajinaan Jean Gallon (harmonia), Noël Gallon (kontrapunkti), Paul-Marie Masson (musiikkitieto) ja Henri Büsser (sävellys). Bitsch sai ensimmäisen Prix de Romen vuonna 1943 ja toisen 1945. Sittemmin hän työskenteli itse konservatoriossa, jossa hänestä vuonna 1956 tuli kontrapunktin professori.


title: Marcel Bitsch

text: Sinfonisten ja kamarimusiikkiteosten lisäksi Bitschin tuotantoon kuuluu muun muassa baletti ja koominen ooppera. Säveltäjä julkaisi myös musiikkiin liittyviä kirjoituksia.


title: Platina(IV)kloridi

text: Platina(IV)kloridi eli platinatetrakloridi (PtCl) on platina- ja kloridi-ionien muodostama epäorgaaninen ioniyhdiste. Sille on käyttöä katalyyttinä.


title: Platina(IV)kloridi

text: Huoneenlämpötilassa platina(IV)kloridi on väriltään punaruskeaa kiteistä ainetta. Se liukenee jonkin verran veteen ja myös etanoliin ja dietyylieetteriin. Kiteet ovat hygroskooppisia eli sitovat vettä ja aine esiintyy usein kidevedellisenä yhdisteenä platina(IV)kloridipentahydraattina PtCl·5HO. Vesiliuoksessa yhdiste muodostaa dihydroksotetrakloroplatinaatti(IV)-ionin, joka on väriltään keltainen.


title: Platina(IV)kloridi

text: Kuumennettaessa yli 370–380 °C lämpötilaan yhdiste hajoaa platina(II)kloridiksi ja kloorikaasuksi. Edelleen kuumennettaessa muodostuu metallista platinaa.


title: Platina(IV)kloridi

text: Platina(IV)kloridia valmistetaan lämmittämällä heksakloroplatinahappoa kloorin läsnä ollessa 300–370 °C lämpötilaan.


title: Platina(IV)kloridi

text: Yhdistettä käytetään pääasiassa katalyyttinä. Lisäksi sitä voidaan käyttää platinalla pinnoittamiseen elektrolyyttisesti, analyyttisenä reagenssina ja mikroskopiassa.


title: Kari Silvola

text: Kari Silvola on suomalainen toimittaja ja kirjailija. Hän on toiminut Painonvartijat-, Suomen Kuvalehden Mies -, Plaza Koti -, Pirkka-, Avotakka-, Pohjois-Satakunta- ja Hämeenkyrön Sanomat -lehtien päätoimittajana. Vuonna 1965 Kaarinassa syntynyt Kari Silvola on filosofian ylioppilas (Turun yliopisto, humanistinen tiedekunta, pääaine yleinen kirjallisuustiede), sillä hänen opintonsa ovat jääneet kesken työelämään siirtymisen vuoksi. Peruskoulun ja lukion hän kävi Turussa, Puolalan koulussa ja Puolalanmäen yläasteella ja lukiossa.


title: Kari Silvola

text: Viimeisimmäksi Kari Silvola on toiminut Pohjois-Satakunta- ja Hämeenkyrön Sanomat -paikallislehtien vastaavana päätoimittajana sekä niitä julkaisevien Ikaalinen Oy:n ja Hämeenkyrön Sanomat Oy:n sekä niiden yhdessä omistavan Präntti Oy:n toimitusjohtajana. Nämä työtehtävät jäivät kuitenkin lyhytaikaisiksi hänen palatessa takaisin pääkaupunkiseudulle ja siirtyessä Kylpylä- ja kongressihotelli Långvikin liiketoimintajohtajaksi. Lokakuussa 2011 Kari Silvola otti vastuulleen koko Hotelli Långvikin johtamisen. Vuoden pestin jälkeen Kari Silvola siirtyi Hotelli Långvikista jatkamaan työskentelyä omassa yrityksessään liikkeenjohdon konsulttina erikoistumisalueinaan yritysten muutosjohtaminen ja saneeraukset, strategian, prosessien sekä brändin kehittäminen ja jalkauttaminen, markkinointiviestintä ja maineenhallinta.


title: Georg Tillaeus

text: Georg Tillaeus (20. marraskuuta 1705 Västerås, Ruotsi – 21. huhtikuuta 1782 Simtuna, Ruotsi) oli ruotsalainen pappi.


title: Georg Tillaeus

text: Tillaeuksen vanhemmat olivat tuomiorovasti Petrus Tillaeus ja Margareta Ekman. Hän opiskeli ylioppilaaksi vuonna 1720 kotiopettajan johdolla, jonka jälkeen siirtyi opiskelemaan filosofiaa Uppsalan yliopistoon ja valmistui maisteriksi 19. kesäkuuta 1731.


title: Georg Tillaeus

text: Hänet vihittiin papiksi Tukholmassa, jonka jälkeen hänestä tuli isänsä apulainen Västeråsin tuomiokirkkoon. Vuonna 1736 hänestä tuli Arvid Hornin kotisaarnaaja, missä virassa hän oli vuoteen 1739. Tammikuussa 1738 hänestä tuli kuningatar Ulriika Eleonooran hovisaarnaaja. 15. marraskuuta 1740 hänet nimitettiin hovikonsistorin jäseneksi, jolloin hän edusti kirkon notaarina valtiopäivillä. Vuonna 1749 hän haki kirkkoherran virkaa Maria Magdalenan seurakunnassa, mutta ei tullut valituksi. Seuraavana vuonna hän haki Simtunan ja Altunan seurakuntien kirkkoherran virkaan, jonka hän sai. Hänet nimitettiin seurakuntien rovastiksi 10. toukokuuta 1754 ja hoiti seurakuntaa kuolemaansa asti.


title: Georg Tillaeus

text: Tillaeus oli ensin naimisissa Brita Tyresonin kanssa tämän kuolemaan asti vuoteen 1742. Hän avioitui seuraavana vuonna Sara Cornelia von Muydenin kanssa, jonka isä oli hovikirjuri Johan Cornelius von Muyden. Tästä avioliitosta syntyi kaksi lasta; lääkärinä ja kasvitieteilijänä tunnettu Pehr Cornelius Tillaeus ja Fredrika Lovisa Tillaeus, joka avioitui Tukholman kaupungin arkkitehti Carl Henrik Königin kanssa.


title: Thin Thin Khaing

text: Thin Thing Khaing (s. 4. toukokuuta 1978) on myanmarilainen jousiampuja.


title: Thin Thin Khaing

text: Thin osallistui Ateenan olympialaisiin 2004, joissa hän oli henkilökohtaisessa kilpailussa ranking-kierroksella 38. Hän sai ensimmäisellä kierroksella vastaansa puolalaisen Małgorzata Sobierajin, mutta hävisi hänelle lisänuolilla varsinaisen ottelun päätyttyä tasatilanteeseen 151–151. Thinin lopullinen sijoitus kilpailussa oli 39.


title: Marjory Saunders

text: Marjory Saunders (10. maaliskuuta 1913 Sussex, Yhdistynyt kuningaskunta – 26. marraskuuta 2010 Maple Ridge) oli kanadalainen jousiampuja.


title: Marjory Saunders

text: Saunders syntyi Sussexissa Englannissa, mutta muutti Kanadaan jo nuorena. Hän palveli toisessa maailmansodassa operaattorina. Saunders toimi myös partionjohtajana ja perusti Maple Ridgeen jousiammuntaseuran. Hän oli urheilu-uransa aikana Maple Ridgen historiaseuran jäsen.


title: Marjory Saunders

text: Saunders kilpaili olympialaisissa Münchenin kisoissa 1972, jolloin hän oli 40 urheilijan henkilökohtaisessa kilpailussa 32. paras. Hän oli 59-vuotiaana kyseisten kisojen vanhin jousiampuja. Saunders palasi olympialaisiin Montréalissa 1976, jolloin hän oli tuomari ja Kanadan joukkueen valmentaja.


title: Marjory Saunders

text: Saunders kuoli 97-vuotiaana vuonna 2010 ja on vanhimmaksi elänyt kanadalainen olympiaurheilija.


title: Evanescencen diskografia

text: Evanescence on yhdysvaltalainen rock-yhtye Little Rockista, Arkansasista. Yhtyeen albumeita on myyty maailmanlaajuisesti yli 20 miljoonaa kappaletta.


title: Natalia Sánchez (jousiampuja)

text: Natalia Sánchez Echeverri (s. 20. toukokuuta 1983 Medellín) on kolumbialainen jousiampuja.


title: Natalia Sánchez (jousiampuja)

text: Sánchez voitti Pan-Amerikan kisoista 2007 kultaa joukkuekilpailusta ja oli neljäs henkilökohtaisessa kilpailussa. Hän osallistui samoihin lajeihin Pekingin olympialaisissa 2008, joissa hän oli henkilökohtaisessa kilpailussa 48. pudottuaan ensimmäisellä kierroksella ja ampui maansa kymmenenneksi sijoittuneessa joukkueessa. Sánchez menestyi paremmin seuraavan vuoden MM-kisoissa, joissa hän sai henkilökohtaisesta kilpailusta pronssia.


title: Finnhits – 15 huippuhittiä

text: 1. Katri Helena: "Rakkaus" (Only Love)


title: Finnhits – 15 huippuhittiä

text:
2. Kake Randelin: "Häippästään Helsinkiin" (Mama Goes Jamaica)
3. Kari Tapio: "Portugalin huhtikuu" (April in Portugal)


title: Finnhits – 15 huippuhittiä

text: 4. Arja Saijonmaa: "Tuska" (Kaimos)


title: Finnhits – 15 huippuhittiä

text: 5. Meiju Suvas: "Oot tosi mieletön" (Exitable)


title: Finnhits – 15 huippuhittiä

text: 6. Jamppa Tuominen: "Ilman minua"


title: Finnhits – 15 huippuhittiä

text: 7. Markku Aro: "Keinu kanssain aamuun" (Rock Me Baby)


title: Finnhits – 15 huippuhittiä

text: 8. Tapani Kansa: "Laivat"


title: Finnhits – 15 huippuhittiä

text: 9. Tauski Peltonen: "Puistotie"


title: Finnhits – 15 huippuhittiä

text: 10. Berit: "Aina samat juhlat"


title: Finnhits – 15 huippuhittiä

text: 11. Juha Vainio: "Pankinjohtajan vapaapäivä"


title: Finnhits – 15 huippuhittiä

text: 12. 7 seinähullua: "Jambo Jambo"


title: Finnhits – 15 huippuhittiä

text: 13. Eila Torvela: "Kuin tälli päähän" (Te quiero mi amor)


title: Finnhits – 15 huippuhittiä

text: 14. Solistiyhtye Suomi: "Sheila"


title: Finnhits – 15 huippuhittiä

text: 15. Eini: "San Franciscoon" (Clap Your Hands)


title: Lorenzo Minotti

text: Lorenzo Minotti (s. 8. helmikuuta 1967 Cesena, Italia) on italialainen entinen jalkapalloilija.


title: Lorenzo Minotti

text: Minotti oli pelipaikaltaan puolustaja. Hän pelasi keskuspuolustajana tai liberona.


title: Lorenzo Minotti

text: Minotti pelasi Italian maajoukkueessa vuosina 1994–1995 kahdeksan ottelua. Hän saavutti Italian riveissä MM-hopeaa vuonna 1994.


title: Lorenzo Minotti

text: Minotti edusti seuratasolla pääosan urastaan Parmaa. Hän edusti seuraa Serie A:ssa vuosina 1990–1996 ja Serie B:ssä vuosina 1987–1990. Minotti toimi myös Parman kapteenina. Hän saavutti seuran riveissä muun muassa Cup-voittajien cupin ja UEFA Cupin voitot.


title: Lorenzo Minotti

text: Minotti edusti seuratasolla lisäksi Cesenaa, Cagliaria, Torinoa ja Trevisoa. Hän edusti seuroja Serie A:ssa ja Serie B:ssä.


title: Natalia Sánchez (täsmennyssivu)

text: Natalia Sánchez on ainakin seuraavien henkilöiden nimi:


title: Lithium

text: Lithium tarkoittaa seuraavia:


title: Juan Carlos Stevens

text: Juan Carlos Stevens Caminero (s. 22. lokakuuta 1968 Santiago de Cuba) on kuubalainen jousiampuja. Hän on ollut FITA:n rankingissa parhaimmillaan 17. sijalla.


title: Juan Carlos Stevens

text: Stevens osallistui olympialaisiin ensimmäistä kertaa Sydneyssä 2000. Tuolloin hän oli henkilökohtaisessa kilpailussa 35. hävittyään ensimmäisellä kierroksella kilpailun lopulta voittaneelle Simon Fairweatherille. Stevens voitti hopeaa henkilökohtaisesta kilpailusta Pan-Amerikan kisoissa 2007 ja oli mukana myös maansa viidenneksi sijoittuneessa joukkueessa. Hän oli henkilökohtaisen kilpailun viides Pekingin olympialaisissa 2008 ja hävisi jälleen mitalistille, sillä Stevensin puolivälierissä pudottanut Park Gyeong-Mo voitti lajista hopeaa.


title: Élena Mousikoú

text: Élena Mousikoú (, s. 7. marraskuuta 1988) on kyproslainen jousiampuja. Hän on ollut FITA:n rankingissa parhaimmillaan sijalla 121. Tämä tapahtui heinäkuussa 2009.


title: Élena Mousikoú

text: Mousikoú osallistui olympialaisiin ensimmäistä kertaa Pekingissä 2008. Tuolloin hän oli ranking-kierroksen 56. ja sai ensimmäisellä kierroksella vastaansa Japanin Nami Hayakawan, joka voitti Mousikoún pistein 112–103. Mousikoú kilpaili seuraavana vuonna MM-kisoissa, joissa hän oli henkilökohtaisen kilpailun 67.


title: Tuntematon tekijä

text: Tuntematon tekijä: Jumalan olemassaolo ja tieteellinen maailmankuva () on Richard Swinburnen vuonna 1996 julkaistu kirja.


title: Ylioja (Utajärvi)

text: Ylioja on nimestään huolimatta pieni Kiiminkijoen vesistöön kuuluva joki Utajärven Juorkunassa. Se lähtee Kivi-Sorsuasta ja laskee noin kuuden kilometrin päässä Saari-Sorsuaan.


title: Ylioja (Utajärvi)

text: Se on myös Kylkilammen laskujoki, johon sen yhdistää pieni puro. Puron ja joen yhtymäkohdassa on vanha kämppä, muuten jokivarsi on asumaton. Vajaan kilometrin päässä Kivi-Sorsualta joki ylittää Hillatie-nimisen metsäautotien, joka yhdistää Olvasjärventien ja Hetekyläntien.


title: Apartamento

text: Apartamento on espanjalainen, mutta englanninkielinen sisustusalan aikakauslehti. Lehden linjaa on luonnehdittu "jälkimaterialistiseksi". Lehden päätoimittaja on Marco Velardi.


title: Barbora Horáčková

text: Barbora Horáčková (15. tammikuuta 1969 Ostrava – 8. huhtikuuta 2018) oli tšekkiläinen jousiampuja. Seuratasolla hän edusti LK Arcus Plzeňiä. Horáčková oli FITAn rankingissa parhaimmillaan sijalla 137, jonka hän saavutti lokakuussa 2006.


title: Barbora Horáčková

text: Horáčková osallistui olympialaisiin Pekingissä 2008. Hän oli tuolloin henkilökohtaisessa kilpailussa ranking-kierroksen jälkeen 44. sijalla ja kohtasi ensimmäisellä kierroksella ukrainalaisen Viktorija Kovalin. Horáčková hävisi Kovalille pistein 109–107 ja oli kilpailussa jaetulla sijalla 34 yhdessä kahden muun urheilijan kanssa.


title: Terence Winter

text: Terence Winter (s. 2. lokakuuta 1960 Brooklyn, New York) on Emmy-palkittu yhdysvaltalainen käsikirjoittaja ja tuottaja. Hänet tunnetaan parhaiten televisiosarja "Boardwalk Empiren" tekijänä. Ennen tätä hän työksenteli muun muassa "Sopranosin" parissa. Hän käsikirjoitti vuoden 2013 elokuvan "The Wolf of Wall Street".


title: Terence Winter

text: Winter kasvoi työväenluokkaisessa perheessä Marine Parkin naapurustossa Brooklynissa New Yorkissa. Hän suoritti Bachelor of Arts -tutkinnon vuonna 1984 ja neljä vuotta myöhemmin hän valmistui lakikoulusta. Työskenneltyään lakialalla hän kiinnostui käsikirjoittamisurasta, jonka perässä hän muutti Los Anglesiin.


title: Hasse Pavia Lind

text: Hasse Pavia Lind (s. 10. kesäkuuta 1979) on tanskalainen entinen jousiampuja. Hän edusti seuratasolla Aalborg Bueskyttelaugia. Lindin paras sijoitus FITA:n rankingissa oli kuudes tila, jolla hän oli elokuussa 2004.


title: Hasse Pavia Lind

text: Lind voitti vuonna 2004 EM-hopeaa henkilökohtaisesta kilpailusta. Hän osallistui samana vuonna Ateenan olympialaisiin, joissa hän sijoittui yhdeksänneksitoista hävittyään toisella kierroksella Ukrainan Oleksandr Serdjukille.


title: Sorsuanoja

text: Sorsuanoja on noin 12 kilometriä pitkä Kiiminkijoen vesistöön kuuluva joki Utajärven Juorkunassa ja Pudasjärven Autioperällä. Sen alkupiste on Saari-Sorsua ja se laskee Nuorittajokeen Sorsuanperällä. Joki alittaa Hetekyläntien juuri ennen kuin laskee Nuorittajokeen. Kapelon aution erämaatalon lisäksi jokivarressa on toinen vanha asuinpaikka, nykyisen kesäasuntona oleva Roitola.


title: Tomasi/Jolivet Trumpet Concertos

text: Marsaliksen lisäksi levyllä on mukana kapellimestari Esa-Pekka Salosen johtama Philharmonia-orkesteri sekä pianisti Craig Sheppard.


title: Tomasi/Jolivet Trumpet Concertos

text: Henri Tomasi (1901-1971):


title: Tomasi/Jolivet Trumpet Concertos

text: Concerto for Trumpet & Orchestra (1949)


title: Tomasi/Jolivet Trumpet Concertos

text: André Jolivet (1905-1974):


title: Tomasi/Jolivet Trumpet Concertos

text: Concertino for Trumpet, String Orchestra & Piano (1948) – 9:16


title: Tomasi/Jolivet Trumpet Concertos

text: Concerto No. 2 for Trumpet (1954)


title: Janus van Merrienboer

text: Adrianus "Janus" van Merrienboer (8. lokakuuta 1894 Oud en Nieuw Gastel – 12. lokakuuta 1947 Oud en Nieuw Gastel) oli alankomaalainen jousiampuja ja olympiavoittaja. Hän edusti seuratasolla Concordia Florebitia. Van Merrienboer osallistui Antwerpenin olympialaisissa 1920 28 metrin joukkuekilpailuun, jossa hän oli yksi maansa kultaa voittaneen joukkueen kahdeksasta jäsenestä.


title: Plessurin Alpit

text: Plessurin Alpit on Itäisiin Alppeihin kuuluva vuoristoalue itäisessä Sveitsissä.


title: Plessurin Alpit

text: Vuoristoalueen korkein huippu on Aroser Rothorn (2 985 m; koordinaatit ).


title: Rob Elder

text: Robert "Rob" Elder (s. 25. huhtikuuta 1981 Suva) on fidžiläinen jousiampuja. Hänen paras sijoituksensa FITA:n ranking-listalla on 92. tila, jonka hän saavutti toukokuussa 2005.


title: Rob Elder

text: Elder osallistui olympialaisiin ensimmäistä kertaa Ateenassa 2004. Hän oli tuolloin ranking-kierroksen 61. ja sai vastaansa eteläkorealaisen Park Gyeong-Mon, joka voitti Elderin lukemin 154–138. Elder oli kilpailussa 48. Hän sijoittui viidenneksi Oseanian-mestaruuskilpailuissa 2006.


title: Aivosairaus

text: Aivosairaudet eli enkefalopatiat ( < ’aivo’ + ’kärsimys’) ovat aivojen sairauksia, tarkemmin neurologisia elimellisiä sairauksia. Myös aivokalvojen sairaudet lasketaan aivosairauksiksi. Laajassa merkityksessä aivosairauksiksi luetaan joskus myös sellaiset mielenterveyden häiriöt, joissa ei ole todettavissa aivojen rakenteellista muutosta.


title: Aivosairaus

text: Neurologiset, psykiatriset ja kognitiiviset oireet ovat tavallisia aivosairauksissa.


title: Aivosairaus

text: Aivosairauden, aivovamman tai muun elimen sairauden aiheuttamia psyykkisiä häiriöitä on psykiatriassa nimitetty orgaanisiksi, elimellisiksi, mielenterveyden häiriöiksi, ja ne ovat ICD-10-luokituksessa koodeilla –


title: Aivosairaus

text: Aivosairauden aiheuttaja voi olla aineenvaihdunnallinen tai toksinen: esimerkiksi maksavauriosta johtuva hepaattinen enkefalopatia, tiamiinin puutoksesta johtuva Wernicken enkefalopatia tai hermoston myrkytysoireyhtymä (toksinen aivosairaus).


title: Aivosairaus

text: Aivosairaus voi johtua aivoverenkiertoon liittyvistä syistä (aivoverenkiertohäiriöt, aivojen iskemia). On myös synnynnäisiä/perinnöllisiä aivosairauksia (esimerkiksi INCL) ja aivojen anomalioita. Aivokasvaimet ovat neoplastisia aivosairauksia. Aivojen ja aivokalvojen tulehdukset (aivokuume ja aivokalvontulehdus) sekä tulehdukselliset sairaudet (MS-tauti, krooninen väsymysoireyhtymä) voivat johtua suoraan infektioista tai olla autoimmuunisairautta. Prionit eivät aiheuta tulehdusta vaan rappeuttavaa eli degeneratiivista aivosairautta (ihmisellä Creutzfeldt–Jakobin tauti); prionitaudit ja myös muista syistä johtuvat rappeuttavat aivosairaudet (esimerkiksi Alzheimerin tauti) johtavat esimerkiksi dementiaan.


title: Annariitta Minkkinen

text: Annariitta Minkkinen (23. tammikuuta 1949 Jyväskylä – 23. lokakuuta 2015 Turku) oli suomalainen laulaja. Hän oli lähtöisin Jyväskylästä mutta teki pääosan elämäntyöstään Turussa.


title: Annariitta Minkkinen

text: Annariitta Minkkisellä oli teatteritausta, ja ammatiltaan hän oli laulun ja äänenmuodostuksen opettaja. Hänet tunnettiin erityisesti työväenlaulujen tulkitsijana, mutta hän halusi valikoida ohjelmistonsa siten, että laulut ilmentävät hänen omia tuntemuksiaan, eikä hän halunnut lokeroitua omin sanoin:"Taide-elämyksien pitäisi kuulua jokapäiväiseen elämäämme kuten leipä ja voi; vasta silloin on elämä täyttä." Viimeisinä vuosinaan hän keskittyi muun muassa kreikkalaisiin lauluihin sekä Bertolt Brechtin teksteihin.


title: Annariitta Minkkinen

text: Minkkisellä on myös kansainvälistä menestystä: Hän on esiintynyt muun muassa Berliinin nuorisofestivaaleilla 1973 ja hänet on palkittu Sotšin kansainvälisillä laulufestivaaleilla. Hän lauloi myös Jouko Aaltosen dokumenttielokuvassa "Kenen joukoissa seisot" vuodelta 2006.


title: Annariitta Minkkinen

text: Annariitta Minkkinen kuoli pitkälliseen sairauteen.


title: Rätikon

text: Rätikon on Itäisiin Alppeihin kuuluva vuoristoalue.


title: Rätikon

text: Vuoristoalueen korkein huippu on Schesaplana (2 964 m; koordinaatit ).


title: Mark Javier

text: Mark Pinlli Javier (s. 20. lokakuuta 1981 Dumaguete) on filippiiniläinen jousiampuja. Hän on ollut FITA:n rankingissa parhaimmillaan sijalla 30, jonka hän saavutti helmikuussa 2007.


title: Mark Javier

text: Javier oli Aasian kisoissa 2006 henkilökohtaisessa kilpailussa kuudes ja ampui maansa yhdeksänneksi sijoittuneessa joukkueessa. Hän osallistui olympialaisiin ensimmäistä kertaa Pekingissä 2008, jossa hän oli henkilökohtaisen kilpailun jaetulla 52. sijalla hävittyään jo ensimmäisellä kierroksella.


title: Haaremi (lajityyppi)

text: Haaremi (, "hāremu mono") on japanilaisen populaarikulttuurin lajityyppi, jossa päähenkilöä ympäröi jatkuvasti useampi potentiaalinen romanttinen kohde. Sana on otettu arabialaisesta haaremista, jolla nykypäivänä viitataan yleensä moniavioisuuteen.


title: Haaremi (lajityyppi)

text: Haaremisarjat ovat usein romanttisia komedioita, joissa esiintyy esimerkiksi monimutkaisia kolmiotilanteita. Kaikki haaremisarjat eivät kuitenkaan ole komedioita. Myös varsinainen pääjuoni voi olla muutakin kuin romanttista draamaa.


title: Haaremi (lajityyppi)

text: Haaremitilanteessa on yleensä miespuolinen hahmo naisten ympäröimänä, ja harvinaisemmasta päinvastaisesta tilanteesta käytetäänkin termiä "käänteishaaremi".


title: Kitzbühelin Alpit

text: Kitzbühelin Alpit () on Itäisiin Alppeihin kuuluva vuoristoalue, joka ympäröi Kitzbühelin kaupunkia Itävallan Tirolissa.


title: Kitzbühelin Alpit

text: Vuoristoalueen korkein huippu on Kreuzjoch (2 558 m; koordinaatit ).


title: Blogilista

text: Blogilista oli suomalainen blogien seuraamiseen kehitetty verkkosivusto, joka perustettiin vuonna 2005. Palvelusta pystyi etsimään blogeja aiheen ja lukijamäärän mukaan, ja siellä pystyi seuraamaan omiksi suosikeikseen merkattuja blogeja.


title: Blogilista

text: Sivusto erkani alun perin Pinseri-sivustosta vuonna 2005, ja samana vuonna se myytiin Manta Raylle. Vuonna 2007 Sanoma News hankki palvelun omistukseensa. Palvelu lopetti toimintansa 1.6.2015.


title: Berchtesgadenin Alpit

text: Berchtesgadenin Alpit () on Itäisiin Alppeihin kuuluva vuoristoalue.


title: Berchtesgadenin Alpit

text: Vuoristoalueen korkein huippu on Hochkönig (2 941 m; koordinaatit ).


title: Chiemgaun Alpit

text: Chiemgaun Alpit () on Itäisiin Alppeihin kuuluva vuoristoalue.


title: Chiemgaun Alpit

text: Vuoristoalueen korkein huippu on Sonntagshorn (1 961 m; koordinaatit ).


title: Matkapurjehdus

text:
Matkapurjehdus on purjehtimista purjeveneillä, -jollilla tai -laudoilla. Matkapurjehdus on harrastustoimintaa, eli ei kilpailua, niin kuin kilpapurjehdus. Se on on saarissa käymistä, mutta myös kuntoliikuntaa sekä purjehdustaitojen ja turvallisuuden lisäämistä. Kyse voi olla myös sosiaalisesta kanssakäymisestä muiden purjehtijoiden kanssa ja tutustumisesta uusiin purjehduskohteisiin. Tutut kotirannat ja saariston suoja luovat ihanteelliset olosuhteet matkaveneilylle ja -purjehdukselle.
Kun halutaan etsiä uusia ulottuvuuksia vesistöillä, on syytä ottaa huomioon erityispiirteitä, alkaen maantieteestä ja historiasta.


title: Matkapurjehdus

text: Purjehdusseurat järjestävät usein matkapurjehduksia, joille voi lähteä mukaan. Esimerkkinä Rauman Purjehdusseuran eskadeeripurjehdukset . Suomen Purjelaivasäätiö järjestää matkapurjehduksia esim. Karibialle. Myös kaupalliset yritykset järjestävät opastettuja matkapurjehduksia. Niitä järjestää esim. SunSail Maltalle ja Rodokselle.


title: Itävallan unkarilaiset

text: Itävallan unkarilaiset ovat Itävallassa asuvia unkarilaisia. Historiallisia unkarilaisvähemmistöjä on Itävallan Burgenlandin alueella, sekä Wienin kaupungissa. Itävalta ja Unkari olivat pitkään samaa Itävalta-Unkarin kokonaisuutta. Vuoden 2001 väestönlaskennan mukaan Itävallassa asui 25 884 unkarilaista, joista 10 686 asui Wienissä ja 4 704 Burgenlandissa.


title: Itävallan unkarilaiset

text: Burgenlandin unkarilaiset ovat 1000-luvulla Unkarin kuningaskunnan alueelle sitä vartioimaan asutettujen unkarilaisten jälkeläisiä. Heillä oli yläluokan asema, mikä säilyi aina vuoteen 1848 saakka. Burgenland oli hallinnollisesti osa Unkaria, kunnes siitä tuli osa Itävaltaa vuonna 1920. Unkarin kieltä opetettiin muutamissa alueen kunnissa sotien välisenä aikana, mutta toisen maailmansodan jälkeinen taloustilanne aiheutti suuren muuttoaallon alueelta pois. Lisäksi sodan jälkeen asenne unkarin kieltä kohtaan muuttui kielteiseksi, mikä johti kiihtyneeseen sulautumiseen muuhun väestöön. Burgenlandin unkarilaiset tunnustettiin viralliseksi vähemmistöksi vuonna 1976.


title: Itävallan unkarilaiset

text: Wienin unkarilaisvähemmistö syntyi kun unkarilaisia pakeni kaupunkiin turkkilaisten tieltä vuonna 1541. 1600-luvun lopulla Wienistä alkoi muodostua tärkeä unkarilaisen kulttuurin keskus. Ensimmäiset unkarilaiset seurat perustettiin Wienissä 1860-luvulla ja tuolloin unkarilaisten määrä nousi noin 100 000:n. Unkarilaisten määrä väheni tuntuvasti ensimmäisen maailmansodan jälkeen, mutta määrä kasvoi taas toisen maailmansodan ja Unkarin kansannousun jälkeen tulleiden pakolaisten myötä. Wienin unkarilaiset tunnustettiin osaksi virallista unkarilaisvähemmistöä vuonna 1992.


title: Itävallan unkarilaiset

text: Itävallan unkarilaiset ovat valittaneet, että he saavat suhteessa vähemmän valtion tukea kuin muut vähemmistöryhmät. Vuonna 2003 unkarilainen vähemmistö sai tukea 330 000 euron edestä. Raha meni pääasiassa unkarilaisen oppiaineiston tekoon. Burgenlandissa on valtio järjestänyt unkarinkielistä peruskoulutusta vuodesta 1995, ja sitä opetetaan myös muutamissa korkeamman asteen oppilaitoksissa. Wienissä opetusta järjestävät unkarilaiset järjestöt. Vuonna 2004 kaksi kolmesta Burgenlandin unkarilaisesta oli katolilaisia. Muita suuria ryhmiä olivat luterilaiset ja kalvinistit.


title: Luettelo televisiosarjan Kampus Greek jaksoista

text:
Kampus Greek on amerikkalainen komedia/draamasarja, joka seuraa fiktiivisen Cyprus-Rhodes yliopiston (CRY) oppilaiden elämää, heidän osallistuessa koulun sisar- ja veljeskuntien toimintaan. Sarjan loi Patrick Sean Smith, ja sen ensiesitys oli Yhdysvalloissa "ABC Family"-kanavalla 9. heinäkuuta 2007.
Kymmenen ensimmäisen "Kampus Greek" -jakson jälkeen, sen tuotanto keskeytettiin käsikirjoittajien lakon vuoksi. Ennen ensimmäisen kauden viimeisten jaksojen eistystä, sarjan ensimmäiset kymmenen jaksoa sisältävä DVD, "Season One: Chapter One" julkaistiin. Loput ensimmäisestä kaudesta julkaistiin myöhemmin nimellä "Season One: Chapter Two". Myös myöhemmät kaudet jaettiin puoliksi, tai yksinkertaisemmin "kappaleiksi".


text: "Kampus Greek"in ensimmäisessä kappaleessa fuksi, Rusty Cartwright (Jacob Zachar) kirjoittautuu Cyprus-Rhodesin yliopistoon (CRY). Rusty on sosiaalisen ja suositun sisarkuntaan kuuluvan Casey Cartwrightin (Spencer Grammer) nörttimäinen veli. Rustyn päättäessä yrittää hakeutua veljeskuntaan, kaksikon sosiaaliset elämät törmäävät toisiinsa. Rusty saa selville Caseyn poikaystävän, Evanin (Jake McDorman) pettäneen tätä Rebecca Loganin (Dilshad Vadsaria), fuksi tulokkaan kanssa. Casey tasoittaa tilit Evanin kanssa harrastamalla seksiä ex-poikaystävänsä, Cappien (Scott Michael Foster), Kappa Taun presidentin kanssa, jonka veljeskuntaan Rusty liittyy. Kauden aikana Casey yrittää korjata suhdettaan Evaniin ja kestää Rebeccan yritykset ottaa ZBZ haltuun. Rusty yrittää tasapainottaa elämäsnä veljeskunnan ja insinöörintutkintonsa välillä Caseyn, Cappien, huonetoverinsa Dalen (Clark Duke), ystävänsä Calvinin (Paul James) ja ensimmäisen tyttöystävänsä Jen K:n (Jessica Rose) kanssa. Ashleigh (Amber Stevens) ystävystyy Calvinin kanssa ja paljastaa vahingossa tämän homoseksuaalisuuden tämän veljeskunnalle, Omega Chille. Jen K:n kirjoittaessa koulun sanomalehteen artikkelin ja paljastaen sisar- ja veljeskuntien salaisuudet, Casey löytää itsensä ZBZ:n väliaikaisena presidenttinä. Rusty eroaa Jen K:sta ja Evan eroaa Caseysta huomatessaan tämän olevan yhä rakastunut Cappieen.


text: Kappale kaksi alkaa lukukauden ensimmäisellä viikolla. Sisar- ja veljeskuntien jäsenet joutuvat tottumaan uusiin sääntöihin ja rajoituksiin, Caseyn joutuessa kansainvälisen lautakunnan edustajan, Lizzien (Senta Moses) tarkkailun kohteeksi, tämän tuodessa taloon perinteitä ja konservatismia. Cappie ja Rebecca alkavat seurustella, Evan ja Casey oppivat olemaan ystäviä kunnes Evanin kateus astuu parin välille; Casey antaa anteeksi Frannielle ja päästää tämän takaisin ZBZ:n, Rusty suree parisuhteensa menetystä ja veljeskuntien välinen vihamielisyys vaikuttaa tämän ja Calvinin ystävyyteen. Cappien, Caseyn, Evanin ja Frannien menneisyyttää selitetään takaumajaksossa. Veljes- ja sisarkuntien perinteitä tutkaillaan muun muassa Mr. Purr-fect -kilpailussa, All Greek Ball -juhlatilaisuudessa sekä vanhempain viikonlopussa. Kaikki aktiviteetit johtavat lopulta kevätlomaan, jolloin Rebeccan isän skandaalit nousevat julkisuuteen, johtaen Rebeccan ja Cappien väliseen riitaan, Cappien ja Caseyn väliseen suudelmaan sekä Rustyn ja Calvinin ystävyyteen.


title: Yön ritarin paluu

text: Yön ritarin paluu ("The Dark Knight Rises") on vuonna 2012 ensi-iltansa saanut yhdysvaltalainen supersankarielokuva. Se on kolmas ja viimeinen osa ohjaaja Christopher Nolanin vuonna 2005 aloittamaa Batman-trilogiaa.


title: Yön ritarin paluu

text: Elokuvan käsikirjoituksesta vastaa Christopher Nolanin lisäksi hänen veljensä Jonathan Nolan. Kahdessa edellisessä elokuvassa näytelleet Christian Bale, Gary Oldman, Morgan Freeman sekä Michael Caine palaavat rooleihinsa. Uusina hahmoina elokuvassa nähdään muun muassa terroristi Bane ja Kissanainen, joita esittävät Tom Hardy ja Anne Hathaway.


title: Yön ritarin paluu

text: Kahdeksan vuotta "Yön ritarin" tapahtumien jälkeen Batman on edelleen poissa ja Bruce Wayne asuu erakkona kartanossaan. Harvey Dent -lain myötä Gotham City on puhdistettu rikollisista. Syyllisyydentunteesta kärsivä poliisipäällikkö James Gordon kirjoittaa eroanomuksen, jossa hän paljastaa totuuden Dentistä, mutta päättää lopulta olla julkaisematta kirjettä ja säilyttää Dentin maineen sankarina.


title: Yön ritarin paluu

text: Selina Kyle luovuttaa Brucen varastetut sormenjäljet Philip Stryverille. Palkkioksi Selina tavoittelee laitetta, joka mahdollistaa rikosrekisterin puhdistamisen. Stryver ei pidä lupaustaan, minkä vuoksi Selina hankkii paikalle poliisit. Gordon jahtaa Stryverin miehiä näiden piilopaikkaan viemäriin ja kohtaa Banen. Haavoittunut Gordon pakenee, ja viemäriltä hänet pelastaa nuori poliisi John Blake. Blake vierailee Brucen luona, kertoo kohdanneensa tämän ollessaan orpolapsi sekä tajunneensa tämän käytöksen ja tekojen perusteella Brucen olevan Batman.


title: Yön ritarin paluu

text: Naamioitunut Bruce tapaa sairaalassa Gordonin, joka sanoo, että pahuus on palaamassa kaupunkiin ja että Batmanin on palattava. Alfred Pennyworth on huolestunut uhkaavasta Banesta ja Brucen kyvykkyydestä Batmanina, uskoen tämän olevan Gothamille hyödyllisempi Bruce Waynena. Bruce kuntoharjoittelee ja aikoo palata kaduille. Alfred kertoo polttamastaan kirjeestä ja Rachel Dawesin aikomuksesta hyväksyä Dentin tekemä kosinta, mutta Bruce suuttuu eikä muuta mieltään Batmanin paluusta. Bane vie Brucen omaisuuden käyttämällä Brucen sormenjälkiä pörssissä. Bruce ei halua yhtiönsä joutuvan vastustajiensa käsiin, minkä vuoksi hän luovuttaa yhtiönsä yhtiökumppanilleen Miranda Tatelle.


title: Yön ritarin paluu

text: Selina johtaa Batmanin viemäriin, jossa Bane kertoo suunnitelmastaan toteuttaa Ra’s al Ghulin tavoite, Gothamin tuhoaminen. Bane murtaa Batmanin selän taistelussa ja vie tämän kaukaiseen maanalaiseen vankilaan, jossa Bane haluaa Brucen kärsivän ja katsovan televisiosta kuinka Gotham tuhoutuu. Kaivomaisessa vankilassa päivänvalo on jatkuvasti esillä antamassa toivoa ylöskiipeämisestä ja pakenemisesta, mutta vahvuutta ja rohkeutta vaativaa pakoa pidetään mahdottomana. Vangit kertovat Ra’s al Ghulin lapsesta, joka onnistui kiipeämään pois vankilasta. Bruce olettaa lapsen olevan Bane.


title: Yön ritarin paluu

text: Gordon käskee poliisivoimat viemäriin savustaakseen Banen ja tämän maanalaisen armeijan ulos. Viemäriverkon ulospääsyt räjäytetään ja poliisit jäävät loukkuun. Bane ottaa haltuunsa Bruce Waynen fuusioreaktorin, jonka tämä oli kehittänyt puhtaan energian tuotantoprojektia varten. Venäläistohtori muuntaa reaktorista ydinpommin. Bane tappaa pormestari Garcian, alkaa terrorisoida Gothamia ja ottaa kaupunkilaiset panttivangeiksi sulkemalla ulospääsytiet. Bane lukee kaupunkilaisille Gordonin eroanomuksen ja paljastaa totuuden Dentistä. Bane hyödyntää Batmanin ja Lucius Foxin asearsenaalia vallankumouksen aloittamisessa. Vankeja vapautetaan, hyvin menestyviä sekä ”korruptuneita” ajetaan kodeistaan ja ihmisiä teloitetaan.


title: Yön ritarin paluu

text: Kuukausien harjoittelun tuloksena Bruce on jälleen fyysisesti kunnossa. Yksi vangeista kehottaa Brucea kiipeämään ilman varmistusköyttä ja kohtaamaan kuolemanpelko. Näin Bruce onnistuu pakenemaan vankilasta ja palaamaan Gothamiin. Batman vapauttaa viemäreihin teljetyt poliisivoimat ja aloittaa sodan. Batman kukistaa Banen, mutta Miranda Tate paljastuu Ra’s al Ghulin tyttäreksi Taliaksi, joka kertoo Banen olleen suojelijansa vankilassa. Talia painaa laukaisinta, mutta ydinpommi ei räjähdä Gordonin aiheuttaman signaalihäiriön vuoksi. Talia lähtee pommin perään ja Bane aikoo tappaa Batmanin, mutta Selina pelastaa tämän ja surmaa Banen. Batman aikoo pysäyttää ydinpommin yhdistämällä sen takaisin reaktoriin, mutta ennen menehtymistään ajojahdissa saamiinsa vammoihin Talia kertoo täyttäneensä reaktorikammion vedellä. Kun aika alkaa olla lopuillaan, Batman suutelee Selinaa ja paljastaa henkilöllisyytensä Gordonille. Batman kiinnittää pommin lentoalukseensa ja kuljettaa sen lahdelle, jossa se räjähtää.


title: Yön ritarin paluu

text:
Batmanin oletetaan kuolleen ja hänet julistetaan sankariksi. Waynen kartano lahjoitetaan orpokotikäyttöön ja loput hänen omaisuudestaan periytyy Alfredille. Lucius Fox saa tietää Brucen korjanneen lentoaluksen rikkinäiseksi luullun autopilotin, Gordon löytää katolta upouuden Lepakkosignaalin ja Alfred kohtaa Brucen ja Selinan kahdestaan Firenzessä. John Blake lopettaa työnsä poliisina ja Brucen jättämien ohjeiden avulla löytää tiensä Lepakkoluolaan.
Jatko-osan nimeksi varmistui lokakuussa 2010 "The Dark Knight Rises". Christopher Nolan paljasti antamassaan haastattelussa myös, ettei Arvuuttaja esiinny elokuvan antagonistina. Ennen tätä Nolan oli jo paljastanut, ettei myöskään Pakkasherraa nähdä elokuvassa.


title: Yön ritarin paluu

text: Elokuva julkaistiin 20. heinäkuuta 2012.


title: Yön ritarin paluu

text: Pohjois-Amerikassa elokuva sai ensi-iltansa 20. heinäkuuta 2012. Se tuotti yhteensä 160,9 miljoonaa dollaria avausviikonloppunaan ja oli viikonlopun katsotuin. Vaikka kassamenestyksen ennakoitiin kipuavan jopa 200 miljoonaan, "Yön ritarin paluun" avausviikonloppu on silti kolmanneksi menestynein Yhdysvaltain elokuvahistoriassa: edellä ovat "The Avengers" (207,4 miljoonaa dollaria) ja "Harry Potter ja kuoleman varjelukset, osa 2" (169,2 miljoonaa dollaria). Elokuva rikkoi myös "Yön ritarin" asettaman ennätyksen (158,4 miljoonaa dollaria) avausviikonlopun kaikkien aikojen tuottoisampana kaksiulotteisena elokuvana.


title: Yön ritarin paluu

text: Suomessa "Yön ritarin paluu" keräsi ensi-iltaviikonloppunaan noin 60 000 katsojaa ja oli koko viikon katsotuin. Elokuva tuotti 620 488 euroa. 21. elokuuta 2012 mennessä elokuvan on nähnyt kaikkiaan 256 569 katsojaa.


title: Yön ritarin paluu

text: Ainakin 12 ihmistä kuoli Yhdysvaltain Aurorassa tapahtuneessa ammuskelussa "Yön ritarin paluun" ensi-illassa. Lisäksi kymmeniä ihmisiä haavoittui yönäytöksessä, jossa kaikki eivät heti käsittäneet tilanteen vakavuutta elokuvan ääniefektien hämäävän vaikutuksen takia.


title: Yön ritarin paluu

text: Ampumisten vuoksi elokuvan nettimainoskampanja päätettiin keskeyttää kokonaan Suomessa, koska mainosten ei haluttu näkyvän aihetta käsittelevien juttujen yhteydessä. Myös televisiomainokset poistettiin uutisten yhteydestä. Lisäksi elokuvan Pariisin ensi-iltaa päätettiin siirtää.


title: Yön ritarin paluu

text: Myöhemmin kolme Batman-naamareihin sonnustautunutta miestä ryösti kaksi elokuvateatteria Meksikossa. Aseistautuneet miehet varastivat teattereista yhteensä noin 15 000 euron edestä rahaa. Ryöstöt tehtiin Chihuahuan osavaltiossa Pohjois-Meksikossa elokuvan näytösten aikaan. Ensimmäinen ryöstö tehtiin ennen keskiyötä osavaltion pääkaupungissa. Ryöstäjät varastivat koko lippukassan. Toisessa ryöstössä elokuvateatterin johtaja loukkaantui vakavasti kasvoistaan.


title: Dead or Alive 3

text: Dead or Alive 3 () on "Dead or Alive" – tappelupelisarjan kolmas virallinen julkaisu. Peli julkaistiin Xboxille Yhdysvalloissa 15. marraskuuta 2001, Japanissa 22. helmikuuta 2002 ja Euroopassa 14. maaliskuuta 2002.


title: Dead or Alive 3

text: Pelissä on 16 pelattavaa hahmoa, joista pelaaja voi valita mielensä mukaan oman hahmonsa. Valitulla hahmolla pelaajan tulee taistella muita pelin hahmoja vastaan ja pelata tiensä loppuvastukseen. Suoritettuaan viimeisen taistelun nähdään videopätkä hahmosta, jolla pelaaja on suorittanut pelin läpi.


title: Adrien Tambay

text: Adrien Tambay (s. 25. helmikuuta 1991 Pariisi) on ranskalainen moottoriurheilija. Tambayn isä on entinen F1-kuljettaja Patrick Tambay, joka voitti kaksi kilpailua Ferrarilla 1980-luvun alussa.


title: Adrien Tambay

text: Tambay aloitti uransa Saksan Formula BMW ADAC-sarjassa vuonna 2007 sijoittuen neljänneksi. Seuraavana vuonna Tambay sijoittui kolmanneksi Formula BMW Europe sarjassa. Vuonna 2009 Tambay kilpaili Formula 3 Euroseries-sarjassa ART-tallissa. Hänen kautensa jäi vajaaksi jalkapallossa tulleen päävamman takia. Hänen paras sijoituksensa kauden aikana ajetuissa kilpailuissa oli seitsemäs. Vuonna 2010 Tambay kilpaili Auto GP sarjassa voittaen yhden kilpailun sijoittuen sarjapisteissä kuudenneksi.


title: Adrien Tambay

text: Samana vuonna Tambay ajoi GP3-sarjassa Unkarin ja Belgian osakilpailut Manor-tallissa. Hän starttasi ruudusta 27 Belgian sprinttikilpailussa, mutta onnistui nousemaan sateen ansiosta kilpailun kärkeen ja piti sliksirenkaat koko kilpailun ajan. Hän lopulta voitti kilpailun niukalla erolla Alexander Rossiin. Tambay jatkoi Auto GP-sarjassa vuonna 2011 sijoittuen sarjan neljänneksi yhdellä voitollaan. Vuodesta 2012 lähtien Tambay on ajanut DTM-sarjassa.


title: Wetterstein

text: Wetterstein on Itäisiin Alppeihin kuuluva vuoristoalue, joka sijaitsee osittain sekä Saksan Baijerissa että Itävallan Tirolissa.


title: Wetterstein

text: Vuoristoalueen korkein huippu on Zugspitze (2 962 m; koordinaatit ), joka on myös Saksan korkein kohta.


title: Ringo Shiina

text: Ringo Shiina (, s. 25. marraskuuta 1978), oikealta nimeltään Yumiko Shiina (), on japanilainen laulaja-lauluntekijä, säveltäjä ja tuottaja. Shiinan ura on alkanut vuonna 1998. Hän kirjoittaa omien kappaleidensa sanoitukset ja säveltääkin niistä suurimman osan itse.


title: Ringo Shiina

text: Ringo Shiina syntyi Saitaman prefektuurin Urawan kaupungissa, mutta muutti kaksivuotiaana isänsä työn vuoksi Shizuokan prefektuurin Shimizun kaupunkiin. 12-vuotiaana hän muutti Fukuokaan. Hänen isänsä Kōtarō on öljy-yhtiön työntekijä ja hänen äitinsä Akiko kotiäiti. Kummatkin hänen vanhemmistaan olivat musiikin ystäviä ja omistivat paljon jazz- ja poplevyjä. Shiina kuunteli siksi paljon musiikkia kotona varttuessaan. Lapsuudessaan hän kävi myös baletti- ja pianotunneilla. Shiina halusi tulla aikuisena ballerinaksi tai pianistiksi, mutta tultuaan siihen tulokseen, että se olisi hänelle vaikeaa, hän päätti pyrkiä laulajaksi.


title: Ringo Shiina

text: Shiina sai aikaan levytyssopimuksen Tōshiba-EMIn kanssa, ja yhtiö julkaisi tämän esikoissingle Kōfukuronin 27. toukokuuta 1998. Shinan ensimmäinen albumi, Muzai moratorium, julkaistiin 24. helmikuuta 1999. Albumista tuli suurmenestys, jota myytiin yli miljoona kopiota.


title: Ringo Shiina

text: Shiina julkaisi toisen albuminsa, Shōso stripin 31. maaliskuuta 2000. Se menestyi vielä edeltäjäänsäkin paremmin ja sen kokonaismyynti ylitti 2 miljoonaa kappaletta. Shiinan kunnianhimoinen kolmas albumi Kalk – samen – kuri no hana julkaistiin 23. helmikuuta 2003, minkä jälkeen Shiina ilmoitti lopettavansa soolouransa ja perusti yhtyeen nimeltä Tōkyō jihen.


title: Ringo Shiina

text:
Shiina tekee liki kaikki kappaleensa itse. Hänen kappaleensa edustavat erilaisia tyylejä, ja niiden esittämiseen käytetään paitsi perinteisiä rock-yhtyeitä, myös big bandejä ja orkestereita. Shiina käyttää kappaleissaan erilaisia epätyypillisiä soittimia, kuten elektronisia laitteita tai perinteisiä japanilaisia musiikki-instrumentteja.1999
2000
2002
2004
2005
2007
2008
2010


title: Khatuna Phutkaradze-Narimanidze

text: Khatuna Phutkaradze-Narimanidze (; s. 2. helmikuuta 1974 Tbilisi) on georgialainen jousiampuja. Hänen paras sijoituksensa FITA:n ranking-listalla on kahdeksas tila, jonka hän saavutti helmikuussa 2002.


title: Khatuna Phutkaradze-Narimanidze

text: Phutkaradze-Narimanidze osallistui olympialaisiin ensimmäistä kertaa Sydneyssä 2000, jossa hän oli henkilökohtaisen kilpailun 34. ja ampui maansa kahdenneksitoista sijoittuneessa joukkueessa. Hän oli henkilökohtaisessa kilpailussa vasta 51. Ateenassa 2004, mutta sijoittui yhdeksänneksi Pekingin kisoissa 2008.


title: Mark Salling

text: Mark Wayne Salling (17. elokuuta 1982 Dallas, Texas, Yhdysvallat – 30. tammikuuta 2018 Los Angeles, Kalifornia, Yhdysvallat) oli yhdysvaltalainen näyttelijä ja muusikko.


title: Mark Salling

text:
Mark Salling syntyi Dallasissa, Texasissa. Hänen äitinsä Condy oli koulusihteeri ja isä John tilintarkastaja. Lukioaikoinaan Salling harrasti nyrkkeilyä ja esiintymistä. Hänellä oli rooli elokuvassa "Maissilapset 4 – kuoleman sato" vuonna 1996.
Salling muutti Los Angelesiin luodakseen uraa laulajana ja lauluntekijänä. Hän lauloi ja soitti kitaraa, bassoa, pianoa ja rumpuja. Salling opiskeli musiikkia Los Angeles Music Academy -koulussa Pasadenassa. Hän alkoi samalla työskennellä kitaransoiton opettajana.


title: Mark Salling

text:
Vuonna 1999 Salling esiintyi yhdessä "Walker, Texasista" -sarjan jaksossa. Hän näytteli elokuvassa "The Graveyard" vuonna 2006. Sallingillä oli vakituinen rooli musikaalisarjassa "Glee" vuodesta 2009 lähtien. Hän esitti sarjassa Noah ”Puck” Puckermania.
Salling julkaisi ensimmäisen albuminsa "Smoke Signals" taitelijanimellä "Jericho" vuonna 2008. Sittemmin hän jätti taiteilijanimen. Salling julkaisi toisen albuminsa "Pipe Dreams" omalla nimellään vuonna 2010. Hän toimi levyllä laulajana, lauluntekijänä ja tuottajana.


title: Mark Salling

text: Salling kuoli 30. tammikuuta 2018. Kuolinsyyksi epäillään itsemurhaa, sillä hän löytyi puuhun hirttäytyneenä. Syyttäjä esitti 50 000 lapsipornokuvan hallustapidosta 4-7 vuoden vankeusrangaistusta.


title: Heimopataljoona 3

text: Heimopataljoona 3 (HeimoP 3) oli jatkosodan (1942–1944) aikana Suomen Puolustusvoimissa toiminut pataljoona, jonka miehistö oli pääosin suomalaisten sotavangeiksi jääneitä, puna-armeijassa palvelleita, aunuksen-, tverin-, ja vienankarjalaisia sekä inkeriläisiä ja vepsäläisiä sotilaita. Pataljoonassa palveli myös suomalaisia, siperiansuomalaisia, amerikansuomalaisia, ainakin yksi ruotsinsuomalainen (mahdollisesti meänmaalainen, sillä hän oli kotoisin Haaparannasta), ainakin yksi virolainen ja ainakin yksi saamelainen.


title: Heimopataljoona 3

text: Ylipäällikkö hyväksyi Päämajassa 12.11.1942 Heimopataljoonan perustamisen. Pataljoonan tuli käskyn mukaan olla määrävahvuinen 10.12.1942. Pataljoonan vahvuuteen määrättiin suomalainen runkomiehistö, 119 upseeria, aliupseeria ja miestä.


title: Heimopataljoona 3

text:
Suomensukuisten heimoihin kuuluneiden määrä perustamisvaiheen loppupuolella oli 1 070 miestä, jakaantuen seuraavasti:
Pataljoonaa koulutettiin perustamisen jälkeen Säämingin Aholahdessa huhtikuun 1943 loppuun. Koulutuksen aikana pataljoonassa järjesttiin kaksi aliupseerikurssia ja kahdeksalle puna-armeijassa upseerina palvelleelle annettiin heimoupseerin arvo.


title: Heimopataljoona 3

text: Pataljoona keskitettiin junakuljetuksena 30.4.–3.5.1943 Savonlinnasta Metsäpirttiin ja alistettiin 15. Divisioonalle. Kustakin pataljoonan komppaniasta oli aluksi yksi joukkue kerrallaan etulinjassa saamassa taistelukokemusta. Tässä vaiheessa pataljoonasta karkasi neljä miestä vihollisen puolelle.


title: Heimopataljoona 3

text: 22.5.1944 pataljoona alistettiin Jalkaväkirykmentti 7:lle (JR 7) ja se otti rintamavastuun Ohdan lohkon keskilohkosta.


title: Heimopataljoona 3

text: 1.6.1944 pataljoonassa paljastui 40 miehen salaliittoryhmä. Sen tarkoituksena oli tuhota oma tukikohta ja viedä mukanaan yksi suomalainen upseeri vihollisen puolelle.


title: Heimopataljoona 3

text: Suurhyökkäyksen alkaessa Heimopataljoona 3 oli mukana 2. Divisioonan viivytyksessä Ohdasta Siiranmäen kautta Äyräpäähän ja Vuosalmelle.


title: Heimopataljoona 3

text: Heinäkuun puolivälin jälkeen pataljoona siirrettiin varustelutöihin. Rintaman hiljetessä 4.9.1944 pataljoona toimi sadonkorjuussa 4.9–7.10.1944 Ruokolahdella


title: Heimopataljoona 3

text: 8. lokakuuta 1944 pataljoona alistettiin 15. Divisioonalle ja siirrettiin Ouluun, josta sen matka jatkui Yli-Tornioon.


title: Heimopataljoona 3

text: 25. lokakuuta ilmoitettiin, että pataljoona kotiutetaan ja se siirrettiin Oulun kautta Raaheen. Todellisuudessa Valvontakomission vaatimuksesta pataljoonassa palvelleet Neuvostoliiton kansalaiset piti palauttaa Neuvostoliittoon. Tätä ei ilmoitettu pataljoonan miehille.


title: Heimopataljoona 3

text: Pataljoona purettiin Raahessa 3. marraskuuta 1944. Kun miehille selvisi määräasema, pataljoonan heimosotureista karkasi jo Raahessa 14 miestä. Juna lähtiessä Raahesta kohti Naarajärven sotavankileiriä, sen kyydissä lähti 650 miestä. Perille Naarajärvelle tuli noin 200 miestä, loppujen karatessa välillä Raahe–Pieksämäki. Osin tähän syynä oli se, että suomalaiset tarkoituksella hiljensivät junan vauhtia, jotta petetyt aseveljet pääsevät pakenemaan. Pataljoonan miehistä pääsi pakenemaan Ruotsiin ainakin 172.


title: Heimopataljoona 3

text: Pataljoonan miesten kohtalosta tämän jälkeen voi lukea kohdasta heimosoturit jatkosodassa


title: Heimopataljoona 3

text: Pataljoona menetti kaatuneina ja haavoittuneina taistelujen aikana 367 miestä.


title: Aléxandros Karageorgíou

text: Aléxandros Karageorgíou (; s. 3. kesäkuuta 1986) on kreikkalainen jousiampuja.


title: Aléxandros Karageorgíou

text: Karageorgíou osallistui olympialaisiin ensimmäistä kertaa Ateenassa 2004. Hän oli tuolloin henkilökohtaisessa kilpailussa 29., jonka lisäksi hän oli mukana maansa kolmanneksitoista sijoittuneessa joukkueessa. Karageorgíou oli henkilökohtaisessa kilpailussa 27. Ateenan EM-kisoissa 2006 ja sadas Ulsanin MM-kilpailuissa 2009.


title: Töyräs

text: Töyräs on rantaviivasta selvästi erottuva kohouma, joka yleensä kasvaa ruohoa. Töyräs on syntynyt veden laskemisesta ja kovasta puristuksesta.


title: Laiton maastamuutto

text: Laiton maastamuutto tarkoittaa tilannetta, jossa henkilö ylittää maan rajan tavalla, joka rikkoo maastamuuttolakeja. Henkilö voi siirtyä ulkomaille laillisesti, mutta kieltäytyä palaamasta kotimaahansa. Erikoistapaus laittomasta maastamuutosta on pakolaisuus. YK:n mukaan maastamuutto on liikkumisvapauteen kuuluva ihmisoikeus.


title: Mangal Singh Champia

text: Mangal Singh Champia (s. 9. marraskuuta 1983 Jamshedpur) on intialainen jousiampuja.


title: Mangal Singh Champia

text: Champia oli mukana maansa pronssia voittaneessa joukkueessa Aasian kisoissa 2006. Hän osallistui Pekingin olympialaisissa 2008 henkilökohtaiseen kilpailuun, jossa hän oli jaetulla 25. sijalla hävittyään toisella pudotuskierroksella.


title: Blue Bossa

text: Blue Bossa on Kenny Dorhamin säveltämä jazzinstrumentaali vuodelta 1963. Se julkaistiin ensimmäisen kerran Joe Hendersonin albumilla "Page One". Dorhamin vierailun Rio de Janeiron jazzfestivaaleilla uskotaan antaneen innoituksen hard bop- ja bossa nova -musiikkityylejä yhdistelevälle kappaleelle. Useat jazzartistit ovat nauhoittaneet kappaleen, ja sitä pidetään nykyisin jazzstandardina.


title: Korkeuden vaikutus ihmiseen

text: Korkeudella on merkittäviä vaikutuksia ihmisen toimintaan. Yli 2 100 metrin korkeudessa veren hemoglobiini-arvo alkaa laskea nopeasti. Ihminen pystyy kuitenkin sopeutumaan korkeuteen paitsi lyhytaikaisesti, myös pitempiaikaiseen oleskeluun. Ihmiskeho pystyy joissain määrin korvaamaan hapenpuutetta. Urheilijat käyttävätkin korkean paikan harjoittelua parantaakseen suorityskykyään. Yli 5 000 metrin korkeudessa ilmassa on niin vähän happea, että ihminen ei pysty sopeutumaan siihen pysyvästi. Suunnilleen tämä korkeus onkin pysyvän asutuksen korkeusraja kaikilla asutuilla vuoristoalueilla.


title: Ambako Vatšadze

text: Ambako Avtandilovitš Vatšadze (, , s. 17. maaliskuuta 1983 Kutaisi, Georgian SNT) on venäläinen kreikkalais-roomalaisen tyylin painija, maailman- ja Euroopan mestari.


title: Ambako Vatšadze

text: Sarjassa 66 kg painiva Vatšadze voitti maailmanmestaruuden Moskovasta 2010, minkä lisäksi hänellä on MM-tasolta pronssimitali Herningistä 2009. Euroopan mestaruuden Vatšadze on voittanut kolmesti peräkkäin vuosina 2009–2011.


title: Sosiaalivakuutus

text: Sosiaalivakuutus on vakuutus joka on järjestetty sosiaalisten henkilöriskien varalta. Näitä ovat esimerkiksi vanhuus, sairaus, työkyvyttömyys, työttömyys ja kuolema. Sosiaalivakuutus ei siis kata omaisuusvahinkoja. Sen tavoite on turvata toimentulo edellä mainittujen riskien toteutuessa, sekä korvata niistä aiheutuneita kuluja. Sosiaalivakuutuksia ovat muiden muassa lakisääteinen eläke, lakisääteinen sairausvakuutus, sekä työttömyysturvan ansiosidonnainen osa.


title: Anupam Kher

text: Anupam Kher (s. 7. maaliskuuta 1955 Shimla, Himachal Pradesh, Intia) on intialainen näyttelijä. Hän on esiintynyt sadoissa elokuvissa ja lukuisissa näytelmissä. Vaikka hän on näytellyt enimmäkseen intialaisissa Bollywood-elokuvissa, hänellä on ollut rooleja myös muun maalaisissa elokuvissa.


title: Anupam Kher

text: Intian valtio myönsi Kherille Padma Shri -palkinnon vuonna 2004 ja Padma Bhushan -palkinnon vuonna 2016. Hän on voittanut myös kaksi National Film Awards -palkintoa ja kahdeksan Filmfare Awards -palkintoa, joista viisi parhaana koomikkona.


title: Anupam Kher

text: Kher on toiminut tuottajana elokuvissa "Bariwali" (2000), "Maine Gandhi Ko Nahin Mara" (2005) ja "Teree Sang" (2009) sekä ohjannut elokuvan "Om Jai Jagadish" (2002).


title: Anupam Kher

text: Anupam Kher on ollut naimisissa näyttelijä Kirron Kherin kanssa vuodesta 1985.


title: Jörg Heinrich

text: Jörg Heinrich (s. 6. joulukuuta 1969 Rathenow, Saksan demokraattinen tasavalta) on saksalainen jalkapalloilija.


title: Jörg Heinrich

text: Heinrich pystyi pelaamaan sekä puolustuksessa että keskikentällä. Hän pelasi yleensä vasemmalla laidalla.


title: Jörg Heinrich

text: Heinrich pelasi Saksan maajoukkueessa 37 ottelua ja teki niissä kaksi maalia vuosina 1995–2002. Hän edusti Saksaa MM-kilpailuissa 1998.


title: Jörg Heinrich

text: Heinrich edusti vuosina 1996–1998 ja 2000–2003 Bundesliigassa Borussia Dortmundia. Hän voitti seuran riveissä Saksan-mestaruuden vuosina 1996 ja 2002 sekä Mestarien liigan ja Intercontinental Cupin vuonna 1997.


title: Jörg Heinrich

text: Heinrich edusti myös useita muita seuroja Saksan demokraattisen tasavallan ja Saksan liittotasavallan sarjoissa. Hän pelasi lisäksi pääsarjatasolla Italiassa.


title: Thomas Strunz

text: Thomas Strunz (s. 25. huhtikuuta 1968 Duisburg, Länsi-Saksa) on saksalainen jalkapalloilija.


title: Thomas Strunz

text: Strunz voitti Saksan riveissä Euroopan-mestaruuden vuonna 1996. Hän pelasi kaikkiaan 41 maaottelua ja teki niissä yhden maalin vuosina 1990–1999. Seuratasolta hänet muistetaan parhaiten Bayern Münchenistä.


title: Rıza Kayaalp

text: Rıza Kayaalp (s. 10. lokakuuta 1989 Yozgat) on turkkilainen kreikkalais-roomalaisen tyylin painija, maailman- ja Euroopan mestari sekä Euroopan kisojen voittaja.


title: Rıza Kayaalp

text: Kayaalp on voittanut painijanurallaan 120 kg:n sarjassa maailmanmestaruuden Istanbulista 2011, MM-hopeaa ja kaksi MM-pronssia, Euroopan mestaruuden 2010, 2012 ja 2013 ja yhden EM-hopean. Pekingin kesäolympialaisissa 2008 Kayaalp oli 20:s. Lontoon kesäolympialaisissa 2012 hän saavutti pronssia.


title: Rıza Kayaalp

text: Kayaalp voitti kultaa 130 kg:n sarjassa MM-kilpailuissa Las Vegasissa 2015 ja Pariisissa 2017, Bakun Euroopan kisoissa 2015 sekä EM-kilpailuissa Vantaalla 2014, Riiassa 2016, Novi Sadissa 2017 ja Kaspijskissa 2018. Rio de Janeiron olympialaisissa 2016 hän sai hopeaa. Hän on saavuttanut samassa painoluokassa myös yhden MM-hopean.


title: Robert William Paul

text: Robert William Paul (1869–1943) oli englantilainen insinööri ja tarkkuustyökalujen ja optisten laitteiden valmistaja, joka ajautui enemmän tai vähemmän sattuman kautta elokuvamaailmaan ohjaajaksi ja tuottajaksi. Häntä voidaan pitää yhtenä elokuvan pioneeriajan keskeisimmistä henkilöistä, vaikka hän jääkin usein Lumièren veljesten ja Georges Mélièsin varjoon.


title: Robert William Paul

text: R.W. Paul oli tuottelias englantilainen insinööri, joka päätyi mm. erilaisia kameroita kehiteltyään ohjaajaksi. Kreikkalaisten Papastakyotenipoulousin veljesten ylipuhumana R.W. Paul valmisti tarkkoja kopioita Edisonin kinetoskoopista todettuaan, ettei laitteella ollut patenttisuojaa USA:n ulko-puolella. R.W. Paul toimitti Euroopan markkinoille kokonaiset 60 kinetoskooppia vuonna 1895. Tuolloin elokuva oli vielä aivan lapsenkengissä, ja uusien keksintöjen patenteista kiisteltiin jatkuvasti. Kehitettiin mm. kinetografi, kinetoskooppi, kronofotografia, bioskooppi ja teatrografia.


title: Robert William Paul

text: Vuoden 1895 lopussa Lumièren veljekset lanseerasivat kinematografinsa, joka esiteltiin lontoolaisyleisölle 20.2.1896. Samana päivänä R.W. Paul esitteli oman kameransa ja projektorinsa, teatrografian. Tästä seurasi kiivas taistelu markkinaosuuksista. Lumièrin veljeksille antoi etumatkaa heidän taloudellinen tilanteensa. Kilpailu keskittyi filmien tekotavan lisäksi erityisesti sisältöön.


title: Robert William Paul

text: R.W. Paul säilytti hyvin asemansa niin brittiläisillä kuin skandinaavisillakin markkinoilla. Lumièrin veljekset kulkivat kiertueilla Manner-Euroopassa ja Venäjällä, kun R.W. Paul kiinnostui pohjoismaisista markkinoista. Hän esitti jo vuonna 1897 filminsä Tukholmassa. Hieman myöhemmin R.W. Paul antoi kuvata myös kokonaisen sarjan filmejä Norjan Hammerfestissä. Sarjaan kuului yhteensä 18 osaa, joista vain yksi on jäljellä. R. W. Paulin tiedetään kuvanneen myös Ruotsissa mm. Tukholman ensimmäisiä sähköllä kulkevia raitiovaunuja, mutta kaikki filmikopiot ovat hävinneet.


title: Robert William Paul

text: Vuosina 1896–1908 R.W. Paul tuotti yli tuhat filmiä. Osa filmeistä tehtiin Espanjassa, Portugalissa, Egyptissä ja Skandinaviassa. Ulkomailla kuvatuissa filmeissä kuvattiin paikallisia tapoja. Kotioloissaan hän kuvasi lasikattoisessa ateljeessa, jonka hän rakennutti vuonna 1899 New Southgateen Pohjois-Lontooseen. Ateljeessa oli liikuteltavat sivuseinät auringonvalon hyödyntämistä varten sekä kiskoille kiinnitetty kamerajalusta, jotka yhdessä muodostivat eräänlaisen liikkuvan kameran.


title: Robert William Paul

text: R.W. Paulilla oli tärkeä rooli elokuvan sturm-und-drang-vuosina, ei vain tuottajana, ohjaajana, elokuvien levittäjänä ja uudistajana, vaan myös johtavana voimana brittiläisessä elokuvateollisuudessa. Hän taisteli kaikkien elokuvien pakollisen arkistoinnin puolesta. Paul halusi myös parantaa elokuvateattereiden paloturvallisuutta ja järjestää koulutusta elokuvakoneenkäyttäjille. Hän osallistui vuoden 1909 elokuvakongressiin Pariisissa, jossa yhtenä kohtana esityslistalla oli uusi sopimus elokuvien tuottajien ja esittäjien välillä, mikä vastasi Edisonin amerikkalaista kartellia. Ehdotus ei mennyt läpi, mikä onkin voinut vaikuttaa siihen, että Paul vetäytyi kokonaan elokuvatuotannosta; häneltä vaadittiin suurempia investointeja, jotka uhkasivat hänen menestyksekkäitä insinöörikauppojaan.


title: Robert William Paul

text: Vuosi tämän jälkeen R.W. Paul teki jotakin yllättävää: hän antoi nimittäin polttaa kaikki negatiivinsa lähes 15 vuoden elokuvatuotannon ajalta, joka käsitti lähes tuhat teosta. Tämä teki hänestä elokuvataiteen oman Herostratoksen. Teoksista on enää jäljellä vain eri puolilta löydettyjä katkelmia.


title: Robert William Paul

text: Robert William Paul jatkoi työskentelyään erilaisten insinööriprojektien parissa. Hänen yrityksensä liittyi yhteen Cambridge Instrument Companyn kanssa vuonna 1918, ja hänestä tuli uuden yrityksen johtaja. Hän myös tuki taloudellisesti tieteellistä tutkimusta koko elämänsä ajan.


title: Robert William Paul

text: Vuodelta 1896 on säilynyt 15 filmikatkelmaa. Public Hall -yleisön makuun oli varmasti koominen elokuva "2 am" eli "The Husband’s Return", jossa humalainen aviomies saapuu kotiin ja saa ärtyneeltä vaimoltaan sen, mitä ansaitseekin. Näissä filmeissä käytettiin kuva kuvalta -tekniikkaa ja niissä esiintyivät usein Englannin kuninkaalliset ja sotilaat. Elokuvien tarkoitus olikin esitellä Englantia suurvaltana.


title: Robert William Paul

text: Aikaisimmat elokuvat kuvasivat yksinkertaisia kaupunkilaiselämän ilmiöitä kamera sijoitettuna näyttelijöiden sekaan. Tästä tavasta kehittyikin elokuvalle tyypillinen kuvakieli, mutta uusissa aiheissa keskityttiin nyt selvemmin viihteellisimpiin valintoihin, kuten jo mainittu hummaileva isäntämies.


title: Robert William Paul

text: Yksinkertaisemman huumorin jälkeen R.W. Paul alkoi kehittää kuvallista ilmaisuaan. Hän teki paljon erilaisia muotoon liittyviä kokeiluja. Näistä kokeiluista on oiva esimerkki junaonnettomuudesta kertova elokuva "A Railway Collision" (1900), jossa R.W. Paul käytti pienoismalleja, jotka loivat yleisölle aidon ja pelottavan tunnelman. Vuonna 1901 R.W. Paul kiinnostui myös taikuuden esittämisestä elokuvan keinoin.


title: Robert William Paul

text: R.W. Paul otti Georges Mélièsilta paljon vaikutteita, jotka näkyvät esimerkiksi elokuvassa "The ? Motorist" (1906). Vaikutus oli kuitenkin myös toisensuuntainen. R.W. Paulin elokuva "Undressing Extraordinary" (1901) kuvaa miestä, joka vaihtaa asua nopeassa tempossa. Elokuvassa on vaikuttava leikkaus. Energisesti liikehtivä mies vaihtaa asua taukoamatta, ja hänen päällään vaihtelevat frakit, univormut ynnä muut muuttumattomassa tilanteessa kesken liikkeen. Georges Méliès käsitteli tätä samaa aihetta kaksi vuotta myöhemmin filmissään "The Inn Where No Man Rests".


title: Robert William Paul

text: Vuonna 1901 R.W. Paul teki oman versionsa Dickensin romaanista "Scrooge, or Marley’s Ghost", jolloin väritetyt elokuvat tulivat uusina innovaatioina mukaan kuvioihin. Elokuva oli sikäli uniikki, että se perustui myös kirjalliseen alkuperäisteokseen.


title: Robert William Paul

text: R.W. Paul sijoitti mielellään sketsintapaisia elokuviaan ravintolamiljööseen, kuten elokuvassa "A Chess Dispute" (1903). Myös spiritismi oli toistuva teema hänen elokuvissaan. Vuonna 1906 R.W. Paul palasi elokuvatuotannossaan mielikuvitusmaailman kuvaamiseen. Hän teki muun muassa elokuvan "A Lively Quarter-Day", joka enteili tulevien vuosikymmenten slapstick-komedioita.


title: Robert William Paul

text: Useissa R.W. Paulin elokuvissa voidaan nähdä itse alku sille, josta kehittyi myöhemmin osa mykkäelokuvien estetiikkaa ja tunnusmerkkejä. Kun elokuvateollisuus kehittyi edelleen, elokuvat perustettiin yhä useammin kirjallisuuteen tai alkuperäisteoksiin, jotka pyrkivät usein psykologisiin hahmotteluihin.


title: Robert William Paul

text: R.W. Paulin parhaat elokuvat ovat enemmän sukua Mélièsille sekä Keystone Kopsille ja Charlie Chaplinille kuin sille, miltä mykkäelokuvat tulivat näyttämään 20-luvulla. Tämä yllättävä, joskus pelottava ja kaiken järjen vastainen tapa, jossa visuaaliset mahdottomuudet saattoivat seurata toisiaan peräkkäin, on varmasti kiehtonut ajan elokuviin tottumatonta yleisöä – ja tekee sitä varmasti edelleen. Tämän alkuvaiheen elokuvallinen kerronta, näyttämöllinen ja kuvallinen kekseliäisyyden Klondyke, alkoi vähitellen, mutta kuitenkin hyvin pian, tunkeutua perinteisen dramatiikan piiriin. Tietyissä R.W. Paulin elokuvissa on puhdasta surrealistista kekseliäisyyttä, joka on sittemmin kadonnut näytelmäelokuvataiteesta. Vallan ovat sen sijaan ottaneet animaatioelokuvat, vaikka ne eivät olekaan täysin sama asia. Animaatioelokuvissa mahdoton on odotettua, kun taas tavallisissa näytelmäelokuvissa ei odoteta tapahtuvan hulluja, odottamattomia sattumuksia.


title: Robert William Paul

text: Andersson, Gunder: Robert William Paul. (Filmrutan 2/2010)


title: Jens Todt

text: Jens Todt (s. 5. tammikuuta 1970 Hameln, Länsi-Saksa) on saksalainen entinen jalkapalloilija. Hän pelasi Saksan maajoukkueessa, joka voitti Euroopan-mestaruuden vuonna 1996.


title: Going Out in Style

text: Going Out in Style on kelttipunkia soittavan Dropkick Murphysin seitsemäs studioalbumi, ja se julkaistiin 1. maaliskuuta 2011. Se oli toinen yhtyeen oman levy-yhtiön Born & Bred Recordsin julkaisema studioalbumi. Albumi julkaistiin lähes neljä vuotta edellisen albumin "The Meanest of Timesin" jälkeen.


title: Going Out in Style

text: Albumi debytoi Suomen virallisen listan sijalla 45.


title: Oliver Reck

text: Oliver Reck (s. 27. helmikuuta 1965) on saksalainen jalkapallovalmentaja ja entinen maalivahti. Tammikuusta 2016 lähtien hän on toiminut Kickers Offenbachin päävalmentajana.


title: Oliver Reck

text: Reck aloitti pitkän maalivahtiuransa junioritasolla SG Harheimin joukkueessa ja pelasi myös FSV Frankfurtin ja Kickers Offenbachin juniorijoukkueissa. Ammattilaisurallaan hän debytoi Kickers Offenbachissa helmikuussa 1984 ottelussa 1. FC Kölniä vastaan. Joukkue putosi kauden jälkeen 2. Bundesliigaan, ja Reck pelasi kaudella 1984/85 joukkueen ykkösmaalivahtina. Hyvän kauden jälkeen nuori maalivahti vaihtoi isompiin ympyröihin tehtyään sopimuksen SV Werder Bremenin kanssa. Reck joutui Werderissä istumaan vaihtopenkillä parin vuoden ajan, kun kokeneemmat Dieter Burdenski ja Klaus Funk saivat peliminuutteja. Lopulta Reckin läpimurto Werder Bremenissä tapahtui kaudella 1987/88. Reckistä tuli Werderin luottomaalivahti vuosien ajaksi ja hän oli torjunnoillaan johdattamassa seuran kahteen Saksan cupin ja Bundesliigan mestaruuteen sekä Cup-voittajien Cupin voittajaksi. Kaikkiaan Reck edusti Werderiä 345 liigaottelussa, kunnes siirtyi kesällä 1998 FC Schalkeen.


title: Oliver Reck

text: Schalkessa Reck asteli kauden 1998/99 puolivälissä ensimmäistä kertaa maalitolppien väliin ja pelasi sen jälkeen 112 liigaottelussa tehden seuralle myös yhden maalin. Schalken paidassa Reck voitti kaksi cupin mestaruutta, kunnes jo Werderin vuosilta tuttu Frank Rost nousi seuran ykkösmaalivahdiksi kaudella 2002/03. Viimeisen ottelunsa Schalke-paidassa Reck pelasi marraskuussa 2002. Hän edusti seuraa pelaajana kauden 2003/04 loppuun saakka.


title: Oliver Reck

text: Maajoukkuetasolla Reck ei koskaan onnistunut murtautumaan ykkösmaalivahdiksi. Hän oli mukana voittamassa olympiapronssia Soulissa 1988 ja pelasi myös yhden ottelun Saksan riveissä EM-kisoissa 1996 maan juhliessa mestaruutta.Valmennusuransa Reck aloitti Schalken organisaatiossa vuonna 2004. Hän toimi seuran maalivahtivalmentajana ja syyskuussa 2004 hän nousi lyhyeksi aikaa myös edustusmiehistön apulaisvalmentajaksi. Reck suoritti valmentajatutkinnon A-lisenssin kesällä 2005 ja joulukuun puolivälissä 2005 hänestä tuli Schalken päävalmentaja Ralf Rangnickin saatua potkut. Reckin pesti jäi kuitenkin lyhyeksi, sillä Mirko Slomka korvasi hänet jo tammikuun alussa 2006. Reck jatkoi maalivahtivalmentajana, kunnes nousi maaliskuussa 2009 edustusjoukkueen valmennusjohtoon yhdessä Michael Büskensin ja Youri Mulderin kanssa. Kolmikko sai tehdä kauden jälkeen tilaa Felix Magathille ja samalla hän jätti myös maalivahtivalmentajan tehtävät.


title: Oliver Reck

text: Kaudeksi 2010/11 Reck siirtyi MSV Duisburgin maalivahtivalmentajaksi. Lokakuussa 2011 hänestä tuli seuran päävalmentaja Milan Šašićin saatua potkut. Reckin johdolla Duisburg sijoittui kauden päätteeksi 2. Bundesliigassa kymmenenneksi. Kausi 2012/13 alkoi seuran osalta kolmella tappiolla ja Reck sai potkut elokuussa 2012.


title: Oliver Reck

text: Kesäkuussa 2013 Reck palasi valmennustehtäviin Fortuna Düsseldorfiin seuran maalivahtivalmentajaksi ja jatkoi näin Schalkesta tuttua yhteistyötä Michael Büskensin kanssa. Büskensin saatua potkut päävalmentajan tehtävistä marraskuun lopussa 2013, nousi Reck seuran päävalmentajaksi. Reckin johdolla Fortuna pelasi kaksi ottelua, jotka molemmat voitti. Menestyksestä huolimatta hän joutui tekemään vuoden 2013 lopussa tilaa Lorenz-Günther Köstnerille ja palasi Fortunan maalivahtivalmentajaksi. Köstnerin johdolla Fortuna putosi Bundesliigasta ja kauden jälkeen seura palkkasi Reckin uudestaan päävalmentajaksi. Kausi 2014/15 ei sujunut Fortunalta odotusten mukaisesti. Reck ei kyennyt luotsaamaan seuraa nousukamppailuun, vaan tappioiden myötä sijoitus valui 2. Bundesliigan keskikastiin. Helmikuussa 2015 Fortuna erotti Reckin.


title: Oliver Reck

text: Tammikuun lopulla 2016 Reckistä tuli Kickers Offenbachin päävalmentaja.


title: Viljalait

text: Viljalait ("Corn Laws") olivat merkantilistisen talousajattelun mukaisia tulleja ja tuontikiintiöitä, joiden avulla pidettiin viljan hintaa korkeana Iso-Britanniassa ja Irlannissa vuosina 1815-1846.


title: Viljalait

text: Viljalaeista käytiin kuuluisa poliittinen taistelu. Se päättyi niiden kumoamiseen vuonna 1846, mitä pidetään lähtölaukauksena globaalille vapaakaupan kaudelle (klassinen liberalismi), joka päättyi vasta ensimmäisen maailmansodan aikoihin. Tämä "Viljalain vastaisen liiton" (""Anti-Corn Law League"") voitto myös johti konservatiivipuolueen hajoamiseen ja putoamiseen vallasta vuosikymmeniksi, viljan halpenemiseen ja Britannian työvoiman osittaiseen siirtymiseen maataloudesta teollisuuteen.


title: Viljalait

text: Koska parlamentti koostui lähinnä aatelisista maanomistajista, siihen asti valta oli ollut lähinnä viljalaeista hyötyvillä tahoilla, jotka halusivat säilyttää taloudellisen ja poliittisen monopolinsa.


title: Viljalait

text: Sana ""corn"" tarkoitti Britanniassa viljaa yleisesti - kuten vehnää, kauraa ja ohraa - vaikka USA:ssa se vakiintui tarkoittamaan maissia.


title: Viljalait

text: Vuonna 1813 alahuoneen komitea suositteli ulkomaisen viljan tuontikieltoa kunnes viljan hinta olisi tietyllä tasolla. Taloustieteilijä Thomas Malthus piti tätä reiluna hintana ja kutsui ulkomaiseen viljaan luottamista vaaralliseksi ja maanomistajien tulonmenetyksiä tehtailijoiden kysynnälle haitallisiksi.


title: Viljalait

text: Sen sijaan liberaali taloustieteilijä David Ricardo puolusti vapaakauppaa sillä, että Britannia voisi hyödyntää suhteellista etuaan, tehdä sitä, missä se on paras ja jättää muille maille sen, minkä nämä tekevät suhteessa paremmin, kuten osan viljantuotannosta.


title: Viljalait

text: Napoleonin-jälkeisen rauhan myötä vuonna 1814 viljanhinnat putosivat, minkä kumoamiseksi konservatiivien Robert Jenkinsonin hallitus sääti vuonna 1815 viljalain. Tämä johti Lontoossa vakaviin mellakoihin. Saatuaan viljalain vastaisen vetoomuksen vuonna 1820 Jenkinson tosin myönsi viljalain haittaavan taloutta muttei paljon ja olevan vaikea kumota.


title: Viljalait

text: Liberaalimman Whig-puolueenkaan hallitukset, jotka olivat pääosin vallassa 1830-41, eivät kumonneet viljalakeja. Sen sijaan puolueen liberaali parlamentin alahuoneen jäsen Charles Pelham Villiers teki aloitteen lain kumoamisesta vuosina 1837, 1838, 1839, 1840, 1841, 1842, 1843, 1844 ja 1845. Vuonna 1842 303 hengen enemmistö äänesti viljalakien puolesta, vuonna 1845 enää 132 hengen enemmistö. The Times -lehden mukaan Villiers "käytännössä käynnisti vapaakauppaliikkeen".


title: Viljalait

text: Vuonna 1845 Robert Peel jo puhui viljalakeja vastaan mutta äänesti silti puolueensa mukana niiden puolesta; vuonna 1846 hän äänesti niitä vastaan.


title: Viljalait

text: Vuonna 1838 Villiers puhui 5000 työväenluokan miehelle Manchesterissä aiheesta. Vuonna 1840 hänen johtamansa tullikomitea julkaisi kirjan viljalain vaikutuksista. Anti-Corn Law League levitti kymmeniätuhansia kopioita kirjasta ja lehdet siteerasivat sitä.


title: Viljalait

text: Vuoden 1841 vaaleissa konservatiivien Robert Peel nousi pääministeriksi ja sitoutumaton liberaali radikaali Richard Cobden, johtava vapaakaupan puolestapuhuja ja Anti-Corn Law Leaguen johtaja, valittiin ensimmäisen kerran parlamenttiin.


title: Viljalait

text: Peel oli lukenut liberaalien klassikoiden Adam Smithin, David Humen ja Ricardon töitä ja julisti vuonna 1839: "Olen lukenut kaiken kansantaloustieteen ylimpien auktoriteettien kirjoittaman vuokrista, palkoista, veroista ja kymmenyksistä". Silti hän äänesti puolueensa mukana viljalakeja vastaan 1837 - 1845.


title: Viljalait

text: Vuonna 1842 vastauksena Villiersin komitean kirjaan hän alensi tulleja. Eräs edustaja sanoi Villiersin olevan yksinäinen Robinson Crusoe viljalakien vastaisella asiallaan.


title: Viljalait

text: Maanomistajat väittivät tehtailijoiden haluavan ruoan halvaksi vain siksi, että he voisivat maksaa alempia palkkoja. Sosialistinen chartistiliike ajatteli samoin. Karl Marx sanoi: "Viljalakien kumoamiskampanja on alkanut ja työläisten apua tarvitaan. Siksi kampanjoijat ovat luvanneet tuplakokoisen leivän lisäksi 'Kymmenen tunnin lain'", siis työajan lyhentämisen."


title: Viljalait

text: Anti-Corn Law League perustettiin vuonna 1838 kampanjoimaan rauhanomaisesti viljalakeja vastaan. Yhdistys rahoitti William Cooke Taylorin kaltaisia kirjoittajia tekemään tutkimusta tehdasalueilla tukeakseen asiaansa. Cook Taylor julkaisi monia kirjoja yhdistyksen asialla, mm. "The Natural History of Society" (1841), "Notes of a tour in the manufacturing districts of Lancashire" (1842) and "Factories and the Factory System" (1844).


title: Viljalait

text: Cobden ja muut Anti-Corn Law League -yhdistyksen jäsenet uskoivat halvemman ruoan tarkoittavan korkeampia palkkoja, ja Cobden kehui työläismiestä, joka oli sanonut:


title: Viljalait

text: Kun ruoka on kallista, ihmisille jää vähän rahaa vaatteisiin. Kun heillä on vähän rahaa vaatteisiin, vaatteita myydään vähän. Kun vaatteita myydään vähän, niitä on liikaa myytäväksi ja niistä tulee hyvin halpoja. Kun ne ovat hyvin halpoja, niiden tekemisestä ei voi maksaa paljon, ja siksi niitä tekevän työläisen palkkaa lasketaan, tehtaita suljetaan, yritykset kärsivät ja yleinen ahdinko leviää läpi maan. Mutta kun, kuten nyt, työläismiehellä on nuo 25 shillinkiä taskussaan, hän ostaa niillä enemmän vaatteita (ja muuta mukavaa), ja tämä lisää niiden kysyntää, ja suurempi kysyntä...nostaa hintoja, ja nouseva hinta mahdollistaa työläisille korkeammat palkat ja omistajille korkeammat voitot. Tällä tavalla siis todistan, että kallis ruoka johtaa mataliin palkkoihin ja halpa ruoka johtaa korkeisiin palkkoihin.


title: Viljalait

text: Historian merkittävimpiin kuuluvan taloustieteilijä David Ricardon kehittämä suhteellisen edun teoria puolestaan todisti matemaattisesti, että kun jokainen kansakunta ja ihminen tekee sitä, mitä suhteessa parhaiten osaa, ja ostaa muun muilta, kaikille riittää kaikkea enemmän kuin jos jokainen yrittäisi tehdä useampia asioita itse. Tällä perusteella Ricardo vastusti Britannian viljalakeja ja muita tulleja ja tuontirajoituksia.


title: Viljalait

text: Richmondin herttua perusti helmikuussa 1844 Central Agricultural Protection Society (CAPS) -järjestön Anti-Corn Law League -yhdistyksen vastustajaksi.